Tadić i Nikolić će zajedno rešavati probleme | Autonomija\nTadić i Nikolić će zajedno rešavati probleme\nPosted By admin On 28. maja 2012. @ 15:13 In Aktuelno,Izbori | No Comments\nNovoizabrani i bivši predsednik Srbije Tomislav Nikolić i Boris Tadić najavili su danas da će zajedno raditi na rešavanju svih važnih pitanja od Kosova, evropskih integracija do ekonomije.\nNikolić i Tadić su u izjavi novinarima u Predsedništvu Srbije istakli da je uslov za rešavanje tih pitanja što skorije formiranje Vlade Srbije, a Nikolić je istakao „da neće oklevati da mandat poveri onome ko obezbedi većinu od 126 poslanika u Skupštini“.\nNikolić i Tadić, koji su se do pre 10 dana u kampanji međusobno teško optuživali za kriminal i uništavanje Srbije, danas su demonstrirali „dobre odnose“ tako što je Tadić najavio da će mu „biti veliko zadovoljstvo“ da prisustvuje inauguraciji Nikolića, koji je uzvratio da bi reč „bivši predsednik trebalo izbrisati iz zakona, jer je teška“.\n„Predsednik Tadić i ja smo razgovarali o tome kako Srbija treba da izgleda u budućnosti i mislim da je ovo bila prva iole demokratska primopredaja vlasti, jer predsednika Tadića nije zamenio predsednik neke druge političke stranke i zato naša saradnja može da bude mnogo bolja nego do sada. Složili smo se da imamo jedinstveni cilj – da Srbija napreduje i da u saradnji ostvarimo ciljeve koje su nam dali građani tako što su nam dali skoro isti broj glasova na predsedničkim izborima. Očekujem da se ovakva saradnja nastavi“, rekao je Nikolić. On je izrazio zahvalnost Tadiću jer će njih dvojica sarađivati „potpuno otvoreno“ i jer je Tadić svestan da nema previše vremena i da Vlada mora da bude brzo konstituisana.\nNikolić je naveo da se sa Tadićem dogovorio da „intenziviraju razgovore“ o postizanju konsenzusa za Kosovo, jer to nije pitanje ni za predsednika država niti za predsednika Vlade, nego za sve građane. „Vlada sa svoje i ja sa svoje strane angažovaćemo sve prijatelje u svetu da omogućimo ekonomski napredak, prosperitet, pobedu siromaštva i kriminala i da obezbedimo da građani pre izbora ne strahuju da li će na vlast doći neko ko je loš. U Srbiji više nema loših, Srbiju će ubuduće morati da vode samo bolji od onih koji su bili pre njih“, rekao je Nikolić.\nZavisno od toga ko će formirati Vladu i ko će biti premijer, biće neophodna sinergija na svim nivoima vlasti i koordinacija oko svih važnih pitanja – očuvanja teritorijalnog integriteta zemlje, spoljne politike i ekonomske politike u skladu sa zakonskim nadležnostima“, rekao je Tadić. Predsednik Demokratske stranke Boris Tadić juče je prihvatio da bude mandatar za sastavljanje nove Vlade Srbije.\nTadić je naveo da će inauguracijom Nikolića i njegovim prisustvom na tom događaju Srbija dokazati da je demokratska zemlja u kojoj „institucije funkcionišu uz apsolutno poštovanje“. „Imali smo veoma dobar razgovor predsednik Nikolić i ja o tome da bi primopredaja dužnosti trebalo da protekne na najbolji mogući način kako bi se izbeglo vreme institucionalnog vakuuma i saglasili smo se da je potrebno formirati sve institucije Srbije posle opštih izbora“, rekao je Tadić. Tadić je dodao da je potrebno i „tehničko vreme“ da se dovrše razgovori i da se stranke okupe oko politike, i objasnio da je „jasna i koncentrisana“ politika uslov za formiranje Vlade.\nURL to article: https://www.autonomija.info/tadic-i-nikolic-ce-zajedno-resavati-probleme.html


Bir fest: Legende zapržile čorbu : Crveni tepih\nBir fest: Legende zapržile čorbu\nPrvi gutljaji piva drugog dana Bir festa protekli su sinoć uz bendove Super vajb i Zona B. Pravo osveženje za stariju i srednju generaciju priredile su Legende, koje su prvi put nastupale na beogradskom festivalu piva i muzike. A onda je usledio generacijski obrt, u kojem su stariji tokom nastupa Jurice Pađena i Aerodroma počeli da ustupaju mesto mlađima.\nHrvatska grupa je uz stare hitove poput „Obična ljubavna pesma“ i poneki novi pokazala da i dalje muzika 80-ih ima perspektivu. Po reakciji publike ubrzo se, međutim, ispostavilo da je sve to bilo samo zagrevanje za glavne zvezde večeri, takođe debitante na Bir festu, Riblju čorbu. Bora Đorđević je ovaj put odlučio, mimo dosadašnje prakse, da i ličnim sviranjem doprinese atmosferi pa se na bini pojavio sa gitarom u rukama. Uvodna akustična numera „Ravnodušan prema plaču“, bila je samo varka da će svirka kultne domaće rok grupe biti lagana. Ubrzo je usledila „Nojeva barka“ i najnovija premijerno otpevana „Lelek Serba“, pa je na Ušću mogla da otpočne žurka do zore.\nPosle ponoći zabavu je nastavio Prljavi inspektor Blaža sa Kljunovima, a do svitanja su još nastupali S.A.R.S. i Kal.


Bajden osudio pretnje sudiji Vrhovnog suda B. Kavanou\nTanjug 8. juna 2022. 21:41\nVAŠINGTON – Predsednik SAD Džozef Bajden osudio je postupke čoveka koji je izjavio da planira da ubije sudiju Vrhovnog suda Breta Kavanoa, saopštila je danas Bela kuća.\n„Predsednik Bajden najoštrije osuđuje postupke ove osobe. Bilo kakve pretnje nasiljem ili pokušaji zastrašivanja ljudi iz pravosuđa nemaju mesta u našem društvu“, rekla je sekretarka za štampu Bele kuće Karin Žan Pjer, prenosi Rojters.\nNaoružani muškarac, koji je pretio konzervativnom sudiji američkog Vrhovnog suda Bretu Kavanou, uhapšen je ranije danas u blizini njegove kuće u saveznoj američkoj državi Merilend, saopštila je portparolka suda.\nPrema navodima Vašington posta, muškarac u 20-im godinama bio je besan zbog nacrta mišljenja koje je procurelo prošlog meseca, a kojim je nagovešteno da se sud priprema da ukine odluku „Rou protiv Vejda“, kojom je legalizovan abortus.


Trampovi advokati: Optužbe protiv predsednika su opasan napad na Ameriku - Sputnjik Srbija\nTrampovi advokati: Optužbe protiv predsednika su opasan napad na Ameriku\n08:41 19.01.2020 (osveženo 11:44 19.01.2020) Preuzmite kraći link\nPravni tim američkog predsednika Donalda Trampa odbacio je u odgovoru na impičment optužbe Predstavničkog doma Kongresa, ističući da je Tramp nevin i da te optužbe predstavljaju opasan napad na Amerikance.\nTrampovi advokati su se u dokumentu na šest strana prvi put zvanično pozabavili pravnim dejstvom dve stavke impičmenta — zloupotrebom moći i opstrukcijom rada Kongresa, prenosi Rojters.\nTa dva člana su osnova suđenja, koje bi moglo da dovede do Trampovog opoziva u Senatu, a koje počinje u utorak.\n„Imamo snažnu pravnu osnovu. Predsednik nije uradio ništa pogrešno, i verujemo da će to biti dokazano tokom ovog procesa“, rekao je jedan od izvora u pravnom timu, koji je obavestio novinare o sadržaju dokumenta.\nPrema njegovim rečima, u odgovoru Trampovog pravnog tima se ističe da proces protiv predsednika nije ništa drugo nego opasan napad na američki narod i njego pravo glasa.\nU dokumentu se tvrdi da stavke impičmenta krše američki ustav i da će naneti trajnu štetu.\nProces opoziva predsednika Donalda Trampa nastavlja se u utorak, 21. januara, kada će na suđenju u Senatu biti izneseni uvodni argumenti. Proces u gornjem domu američkog Kongresa formalno je počeo u četvrtak.\nPredsednik može biti razrešen dužnosti ako za to glasa dve trećine (67) od stotinu senatora, što je malo verovatno jer većinu u Senatu imaju republikanci, preneo je Tanjug.\nTramp je optužen da je prekršio zakon kada je prošle godine privremeno zaustavio isplatu vojne pomoći Ukrajini, koju je Kongres već odobrio, dok je istovremeno vršio pritisak na Kijev da sprovede istrage protiv političkog rivala Džoa Bajdena i njegovog sina, što je bio i glavni povod za pokretanja procesa opoziva.


Dodik: Izjava o pomeranju Dana RS bila je samo hipotetička\nSvet Autor:Beta07. jun. 202118:24\nSrpski član Predsedništva BiH Milorad Dodik izjavio je danas da "apsolutno stoji pri stavu" da je 9. januar Dan RS, a da je njegova izjava o tome da bi se Dan republike mogao pomeriti na 15. februar bila "hipotetička".\n„Što se tiče 9. januara, apsolutno stojim pri stavu da je Dan republike 9. januar. Mislim da bi bilo u redu da se dobro čuje izjava koju sam dao o toj temi, a ne da se zaključuje i pravi određena reklama“, kazao je Dodik novinarima u Banjaluci.\nDodao je da je izjavu o tome da bi se Dan RS mogao slaviti 15. februara – kada se proslavlja Dan državnosti Srbije, bio „hipotetički odgovor na pitanje, odnosno na saznanje da postoje neke inicijative te vrste“, a da on smatra da treba razgovarati o svim inicijativama.\nDodik Vučiću: Međunarodna zajednica ignoriše pravo\nDodik je pre dva dana izjavio za ruski sajt Sputnjik da ne bi bila loša ideja da Republika Srpska, umesto 9. januara, Dan republike obeležava 15. februara, na isti dan kada je Dan državnosti Srbije.\nTo je izazvalo žestoke kritike opozicije i javnosti RS da Dodika da želi da „prekraja istoriju“, jer je 9. januara 1992. godine proglašena tadašnja Republika srpskog naroda u BiH, čija je naslednica Republika Srpska.\nPodsetili su da je vlast RS, sa Miloradom Dodikom na čelu, organizovala referendum na kojem se više od 99 odsto izjasnilo da su za to da se Dan RS i dalje proslavlja 9. januara.\nUstavni sud BiH je 2016. godine odlučio da je obeležavanje Dana RS 9. januara neustavno i diskriminišuće po narode u RS koji nisu Srbi, jer se tada obeležavala i „krsna slava RS“ – Sveti arhanđel Stefan.\nVlada RS je potom promenila deo Zakona o praznicima tako da je Dan RS sekularni i neobavezujući praznik.\nDan Republike SrpskeizjavaMilorad Dodik


Reportaža National Geographica iz 1912. godine: Kraljevstvo nezavisne Srbije - National Geographic Srbija\nReportaža National Geographica iz 1912. godine: Kraljevstvo nezavisne Srbije\nStari dvor Foto: Wikimedia Commons/Ivana Guslarevic\nAUTOR: D. V. i A. S. Idings\nŠira reportaža u magazinu National Geographic posvećena Srbiji objavljena je prvi put u novembarskom izdanju 1908. godine. Druga, koju vam ovom prilikom donosimo, potiče iz decembra 1912. godine.\nTekst Kraljevstvo nezavisne Srbije je objavljen u National Geographic Srbija u decembru 2006. godine\nOna je deo opširnijeg teksta o Austrougarskoj i njenim susedima. Društvo National Geographic je već početkom dvadesetog veka uvidelo značaj našeg regiona i shvatilo njegovu posebnost.\nDvadeset četiri časa parobrodom nizvodno od Budimpešte nalazi se Beograd, glavni grad Kraljevine Srbije. „Beli grad“, što znači njegovo ime, smestio se visoko na desnoj obali Dunava, na mestu gde se Sava uliva u tu moćnu reku. Tik iza grada nalazi se planina Avala, krunisana ostacima tvrđave koja se, u zavisnosti od izvora, pripisuje princu Eugenu Savojskom ili nekom davnom srpskom plemiću.\nGlavne čari ovog grada su njegov izvanredan položaj, zahvaljujući kojem kilometrima nadgleda krivudavi tok te velike reke kroz mađarsku ravnicu, i zanimljiv prizor što pruža pijaca puna srpskih seljaka odevenih u živopisne nošnje, koje se ističu naspram debelog hlada velikog drveća uz pijacu.\nNajveće bogatstvo Srbije, kao i svih podunavskih zemalja, jeste poljoprivreda. Nikoko s Avale pogledom pređe po obrisima ovog divnog krajolika, ne može a da ne prizna izvanredne mogućnosti obrađivanja i ispaše. Kad se potpuno razvije unutar svojih prirodnih granica, Srbija neće biti siromašna zemlja. Zapravo, nije ni danas, jer u poslednjih nekoliko godina više je ne nazivaju pogrdno zemlja „naroda svinjara“. Istina, svinje su još uvek veliki nusproizvod plodnog srpskog tla, ali svake godine usevi pšenice i duvana sve su bogatiji, a stada stoke i ovaca veća.


Deset godina primene ciljanja inflacije u Narodnoj banci Srbije | Nova Ekonomija\nKrajem 2018. godine navršava se deset godina od usvajanja Memoranduma Narodne banke Srbije o ciljanju (targetiranju) inflacije kao monetarnoj strategiji i primene ove strategije kao zvaničnog režima monetarne politike Narodne banke Srbije.\nDanas, deceniju nakon početka primene ove strategije, sa ponosom ističemo da je Narodna banka Srbije uspela da inflaciju svede na niske i stabilne nivoe uporedive sa onima u najrazvijenijim zemljama i da to održi poslednjih pet godina. U čitavom desetogodišnjem periodu jasno se mogu izdvojiti dva potperioda, dve faze u primeni ove strategije i potpuno vidljivo odvojiti uspešnost u postizanju osnovnog cilja NBS – stabilnosti cena i to na održivim osnovama.\nPočetne godine inflacionog targetiranja (2009 – 2012) obeležila je visoka i volatilna inflacija, koja je u aprilu 2011. dostigla 14,7%, da bi od 2013. godine došlo do njenog snažnog pada na nivo od oko 2%, gde je u proseku zadržana i u narednih pet godina. Danas se inflacija nalazi na nivou koji je\nuporediv sa razvijenim evropskim ekonomijama – međugodišnja inflacija je u novembru iznosila 1,9%.\nNaše iskustvo ciljanja inflacije pokazalo je da se inflatorni pritisci ne mogu održivo suzbiti bez usidravanja inflacionih očekivanja i pune\nkoordinacije monetarne i fiskalne politike, o čemu svedoči relativno visoka i volatilna inflacija do kraja 2012. godine. Početkom prvog mandata guvernera Jorgovanke Tabaković, preduzete su adekvatne i pravovremene mere monetarne politike i obezbeđena je relativna stabilnost deviznog kursa.\nPreduzete mere dale su svoje pune efekte tokom 2013. godine, kada su inflatorni pritisci suzbijeni na trajnoj osnovi.\nPored toga, inflaciona očekivanja su oborena, čemu je doprinela i intenzivna komunikacija Narodne banke Srbije s javnošću da će preduzeti sve neophodne mere i aktivnosti kako bi se postigla i održala cenovna stabilnost. Inflacija je od tada niska i stabilna, pre svega zahvaljujući jačanju kredibiliteta monetarne politike i\nnjenoj punoj koordinaciji s fiskalnom politikom.\nPokazalo se da je u obezbeđivanju održive cenovne stabilnosti i usidravanju inflacionih očekivanja važnu ulogu imala primena strategije ciljanja inflacije koja je, zahvaljujući tome što je dovoljno fleksibilna, omogućila da monetarnu politiku prilagodimo specifičnostima domaće ekonomije i povećamo njenu efikasnost. Takav celovit pristup omogućio je veću izvesnost poslovanja i investiranja, što je uz povećanje poverenja tržišnih učesnika, privrede i građana, doprinelo da rast naše ekonomije bude zasnovan na održivim osnovama.\nAnalize prednosti i nedostataka različitih monetarnih strategija pokazale su da je režim ciljanja inflacije najadekvatniji u našim uslovima jer\ndoprinosi postizanju željenih rezultata:\n• Stvaranju okruženja koje karakteriše niska i stabilna inflacija,\n• Jačanju poverenja u domaću valutu i, time, podsticanju njene veće\n• Povećanju otpornosti ekonomije na šokove iz međunarodnog okruženja,\nkao i na promene poslovnog ambijenta koje se očekuju tokom procesa\npristupanja Srbije EU.\nPet godina zaredom inflacija je niska, inflaciona očekivanja usidrena, devizni kurs relativno stabilan, a finansijska stabilnost ojačana. To su prepoznatljivi rezultati Narodne banke Srbije kojima smo gradili kredibilitet, doprineli održivom privrednom rastu i boljem životnom standardu naših građana.\nSlične ocene o radu i rezultatima NBS imaju i MMF i druge relevantne međunarodne institucije. Tako je rejting agencija Standard&Poors u svom najnovijem saopštenju, u kojem je, obrazlažući razloge povećanja izgleda za rast kreditnog rejtinga Srbije sa stabilnih na pozitivne, istakla da je Narodna banka Srbija svojim efikasnim merama i aktivnostima u skladu s principima inflacionog targetiranja dokazala operativnu nezavisnost, izgradila kredibilitet i usidrila inflaciona\nočekivanja, što za rezultat ima očuvanje niske i stabilne inflacije.\nI u godinama koje dolaze, Narodna banka Srbije će ostati posvećena očuvanju cenovne i finansijske stabilnosti, a sve u cilju daljeg razvoja naše privrede i rasta životnog standarda građana.\nPritom, pažljivo ćemo analizirati efikasnost preduzetih mera monetarne politike i najbolju svetsku praksu u toj oblasti, ali i biti svesni specifičnosti domaće\nekonomije kako bi obezbedili najbolji okvir za uspešno funkcionisanje monetarne politike i u narednom periodu.\nTabaković: Do kraja sledeće godine bez skupljih kredita


Objavio Urednik u 26. marta 2021.\nPredsednik opštine Kula Damjan Miljanić i predsednik Skupštine opštine Vladimir Đurović sa saradnicima posetili su danas Osnovnu školu „Veljko Vlahović“ u Kruščiću. Razlog posete je bio veoma lep: u školu je stigao prvi deo novog nameštaja za učionice, čime je nastavljeno ulaganje u ovaj školski objekat, a sve sa ciljem da se poboljšaju uslovi rada kako za zaposlene, tako i za učenike, pa je razumljivo zadovoljstvo direktorice škole Vesne Medojević.\n–Drago mi je što ste došli povodom lepog događaja u našoj školi. Ovo je najveća učionica i sad ima novi nameštaj. Opremljena je sa jednosedima i stolicama, koji su sad za ovu priliku veoma funkcionalni, rekla je direktorica Medojević. Ona je dodala da uz pomoć lokalne samouprave planiraju da nabave za svakog učenika ovakav tip nameštaja.\nSvesrdnu podršku poboljšanju opremljenosti škole u Kruščiću daje lokalna samouprava, što potvrđuju i reči predsednika opštine Kula Damjana Miljanića.\n–Svake godine imamo jednu lepu priču iz OŠ „Veljko Vlahović“ u Kruščiću i to pokazuje da kontinuirano i škola, i direktorica i opština, u ranijim projektima i Pokrajina, učestvuju u rešavanju onih problema koje u svom tekućem radu ima škola, rekao je predsednik Miljanić. On je dodao da će učionice biti i okrečene, uz još neke sitnije popravke, a cilj loklane samouprave je da se obezbede što bolji infrastrukturni objekti.\nJedan od prvih radnih zadataka novoizabranog predsednika Skupštine opštine Kula Vladimira Đurovića bila je poseta baš Osnovnoj školi „Veljko Vlahović“ u Kruščiću.\n-Drago mi je što sam u prvoj radnoj nedelji došao u posetu Osnovnoj školi „Veljko Vlahović“ u Kruščiću, zajedno za predsednikom opštine, gde smo videli učionicu koja je odlično opremljena, ali smo uvideli da neke stvari treba još da se završe, rekao je Đurović.\nPredsednik Skupštine opštine Kula je istakao da je potrebna zamena stolarije u novom krilu i da je to ono na čemu će se raditi u budućem periodu.\nI u Mesnoj zajednici Kruščić zadovoljni su poboljšanjem uslova u njihovoj Osnovnoj školi, jer ne treba trošiti reči šta za ovu Mesnu zajednicu znači škola. To potvrđuju i reči Miljane Rabrenović, sekretarke Mesne zajednice Kruščić.\n–Želela bih da istaknem lepu saradnju između škole i Mesne zajednice i to sa ponosom uvek ističem, a škola je od velikog značaja, jer su nam deca na prvom mestu i mi, ispred Mesne zajednice smo tu da pomognemo kako bi deca imala što bolje uslove, a ja kao mlada mama sam veoma srećna što će moje dete pohađati baš ovu školu, rekla je sekretarka Rabrenović.


Prema obavještenjima o promjeni cijena i marži, koje su benzinske pumpe dostavile Federalnom ministarstvu trgovine raspon maloprodajnih cijena naftnih derivata na dan 04.8 u Federaciji Bosne i Hercegovine je sljedeći: Premium bezolovni benzin 95, BAS EN 228 – BMB 95 iznosi od 1,66 do 1,91 KM/litru, DIZEL BAS EN 590 (10 ppm) iznosi od 1,66 do 1,86 KM/litru.\nU toku utorka u eOPC aplikaciji ovog Ministarstva je evidentirano 50 novih obavijesti o promjeni cijena i marži i iste se odnose na povećanje cijena od 0,05 KM/litru.\n"Na cijene naftnih derivata pored kretanja cijena sirove nafte na berzi prvenstveno utiču cijene derivata na Mediteranu (Mediteranska berzanska kotacija CIF MED Genova/Lavera), kretanje kursa dolara i KM, te poreska opterećenja (akcize , putarine, PDV)", istaknuli su.\nPodsjećaju da Federalno ministarstvo trgovine kontinuirano prati kretanje maloprodajnih cijena naftnih derivata, kao i cijene barela sirove nafte, te će u slučaju poremećaja u odnosima na tržištu poduzeti mjere u skladu sa odredbama Zakona o kontroli cijena (Službene novine Federacije BiH, br. 2/95 i 70/08).\nCijene nafte jučer su u porastu i dostigle su najviši iznos od početka marta zbog velikog pada u zalihama sirove nafte u SAD.\nU Londonu je cijena sirove nafte "brent" iz Sjevernog mora veća za 1,51 dolar ili 3,4 odsto i sada je 45,94 dolara po barelu.


Americki državni sekretar Majk Pompeo optužio je generalnog direktora SZO Tedrosa Adhanoma Gebrejesusa da ga je "kupila" kineska vlada.\nOn je to rekao u Londonu u utorak, prilikom razgovora sa britanskim poslanicima, preneli su britanski mediji.\n- Ne mogu da kažem više od toga, ali mogu da kažem da to govorim na osnovu nalaza obaveštajnih službi, dogovor je sklopljen - rekao je Pompeo, piše britanski Telegraf.\nTu njegovu izjavu potvrdila su i dva izvora lista "Miror".\nKako se navodi, to je poslednji u seriji napada Trampove administracije na SZO.\nNa Pompeovu izjavu reagovao je portparol SZO koji je rekao da je ta organizacija svesna tih stavova ali da odbacuje bilo kakve "napade i neosnovane optužbe".\n- SZO poziva zemlje da ostanu fokusirane na borbu protiv pandemije koja je uzrokovala tragične gubitke i patnju - rekao je portparol.


Performans „NOVI FRAGMENTI MILENE PAVLOVIĆ BARILI“ u domu Jevrema Grujića • Poportal\nU Domu Jevrema Grujića u Svetogorskoj 17, u četvrtak, 29. novembra u 20.30 časova, Multimedijalni umetnik Miodrag Kovačević izvešće muzičko-scenski performans inspirisan Milenom, pod nazivom „Novi fragmenti o Mileni Pavlović Barili“.\nMiodrag Kovačević, sa svojom kreativnom grupom theINVISIBLES – Tijana Višković, Konstandin Dimitrijević i Ljubomir Brščić, izvodi autorsku muziku koju stvara na Mileninu poeziju, koristeći i simbole iz njenog bogatog magičnog sveta, kroz pokretnu instalaciju i video-rad.\nKroz performans, Miodrag javnosti predstavlja važno otkriće, kada je reč o Mileninoj zaostavštini. Otkriva portret Barbare Malori, iz 1942. godine, koji je do sada bio viđen samo na crno-beloj fotografiji.\nMiodrag Kovačević i theINVISIBLES na prigodan način predstavljaju priču o novootkrivenoj slici i saradnji sa porodicom Malori-Hetvej, ali i o umetnikovom autentičnom pogledu na stvaralački životni krug Milene Pavlović Barili.\nUz retrospektivnu izložbu čarobne Milene Pavlović Barili u Domu Jevrema Grujića, 29. novembra, u 20.30 časova, performans Miodraga Kovačevića, ponovo će oživeti njen talenat, svestranost, poeziju i njeno pomalo zaboravljeno stvaralaštvo.


Profit Daimlera 1,7 milijardi evra\nposted on Jul. 31, 2011 at 2:50 pm\nNemački proizvođač automobila i kamiona Daimler sredinom nedelje saopštio je informacije o rastu dobiti i prihoda u drugom kvartalu, a za celu godinu sada prognoziraju ukupne prihode veće od 100 milijardi evra.\nDaimler je u proteklom kvartalu ostvario je neto dobit u visini 1,7 milijardi evra, što je za 30 posto više u poređenju sa istim razdobljem godine ranije. Dobit pre kamata i poreza (EBIT) iznosila je 2,58 milijardi evra, u poređenju sa 2,10 milijardi evra u istom razdoblju prošle godine.\nU kvartalu od aprila do juna prihodi grupe porasli su za 4,8 posto, na 26,3 milijarde evra, objavila je nemačka kompanija. U Daimleru prognoziraju da će EBIT za celu 2011. “vrlo značajno premašiti nivo iz prošle godine”, kada je iznosio 7,3 milijardi evra.\nGoran Aničić 31. July 2011\nPredstavljeni eko-koncepti BMW i3 i BMW i8\nRekordni operativni profit Audija u prvoj polovini 2011.


Vesti Autor:N1 Beograd19. dec. 202008:18 > 18:25\nPotpredsednica Stranke slobode i pravde Marinika Tepić odgovorila je ministarki rudarstva i energetike Zorani Mihajlović da se poziva na 20 godina iskustva u energetici, ali da je, kako je rekla, njeno realno znanje o energetici veoma skromno.\n„Prvo, nije tačno to što ste naveli „da EPS još nije odvojio svoje delatnosti“ i da je to osnova vaše „nove reforme“. Da vas informišem da, za razliku od Srbijagasa, EPS je još pre pet godina razdvojio svoje delatnosti u skladu sa važećim Zakonom o energetici, a takođe i u skladu sa Trećim energetskim paketom Evropske unije. Smešno mi je da vas ja tome moram podučiti, jer kao bivši ministar energetike ni danas o tome pojma nemate, iako bi trebalo da znate mnogo više i od mene“, navodi Tepić.\nOna je poručila ministarki da „brka“ pojmove.\n„Izdvajanje distributivne delatnosti ne znači da EPS ne može da bude vlasnik te iste distribucije. To je u skladu sa važećom regulativom Evropske unije, kao što je u skladu i sa važećim Zakonom o energetici Srbije. Pogledajte u Evropi koliko elektroprivreda je „vertikalno integrisanih“, tj. u svojoj organizaciji imaju i proizvodnju i distribuciju električne energije i odlično posluju, za razliku od vas koja želite da rasparčate EPS. Jedino, za razliku od EPS-a, te kompanije su veoma profitabilne, a naš EPS je gubitaš ne zbog „odvajanja delatnosti distribucije“, vec zbog vaše Srpske napredne stranke koja katastrofalno upravlja EPS-om“, kaže potpredsednica SSP.\nTepić kaže da stoji iza tvrdnje da, kako je navela u saopštenju, „lažni direktor EPS-a ne može uspešno da vodi reformu EPS-a“.\n„Da je on to znao, ne bi od profitabilne kompanije ponovo napravio gubitaša. Niti vi, sa ovakvim neznanjem o energetici, možete uspešno voditi ovaj sektor. To je sve dokaz da je vaša kadrovska politika smrtonosna i za EPS i za Srbiju. Pogledajte završne račune EPS-a, ako još niste stigli da se upoznate sa poslovanjem EPS-a. Ja sam se već dobro upoznala sa poslovanjem EPS-a i kako je novac razlivan na firme rođenog brata premijerke Brnabić, pa rođenog brata ministarke Kisić Tepavčević, pa predsednika FSS Kokeze, pa huliganskih grupa, dok EPS grca u gubicima, a sada je plan SNS i da desetine hiljada radnika ostavi bez posla“, navela je Marinika Tepić.\nMihajlović: Oni koji se protive promenama – grobari EPS-a\nMinistarka Mihajlović izjavila je povodom „novih napada“ Marinike Tepić „na reformisanje Elektroprivrede Srbije“ , da su oni koji se protive promenama u tom preduzeću „grobari EPS“, saopšteno je iz kabineta Zorane Mihajlović.\n„Očigledno je da se razumete u poslovanje EPS koliko i u to šta se uzgaja na vojnom poljoprivrednom dobru u Moroviću. Drugim rečima, ponovo vam se od pilića pričinjava marihuana“, navela je Mihajlović.\nOna je rekla da se Tepić „pričinjavaju i reforme koje se suštinski nisu dogodile“, jer govori da su preduzeća odvojena, a da su činjenice su da Skupštinu Operatora distributivnog sistema (ODS) čine izvršni i nadzorni odbor EPS, da imovina „nije preneta“ i da zaposleni koji rade u Tehničkom centru EPS „nisu prešli iz EPS u ODS“.\n„Ako su za vas reforme i uspešno poslovanje da se baca najmanje 250 miliona evra godišnje na tehničke i netehničke gubitke, onda je dobro da svi znaju za šta se zalažete“, rekla je Mihajlović.\nSindikat: Tepić da prestane sa proizvoljnim blaćenjem\nPredsednik Sindikata radnika Elektroprivrede Srbije Milan Đorđević zatražio je od Marinike Tepić da hitno prestane sa „proizvoljnim pljuvanjem i blaćenjem“ jer EPS „nije ničija prćija, niti džak za vežbanje da se svi na njemu uče“, saopštio je taj sindikat.\nĐorđević je naveo da nije u pitanju nikakvo „rasparčavanje EPS nego odvajanje operatora distributivnog sistema (ODS), koje je već učinjeno 2015. i 2016. godine“ i dodao da je EPS izlaskom na tržište električne energije još ranije bio u obavezi da odvoji ODS, „jer je sve ovo vreme EPS trpeo posledice zbog nemanja licence“.\nOdlukom Vlade o izdvajanju nezavisnog operatora distributivnog sistema, objasnio je Đorđević, stiču se uslovi za dobijanje licence za rad ODS i „sve ovo ne znači rasparčavanje EPS, već dovođenje u stanje što efikasnijeg poslovanja EPS“.\nĐorđević je poručio Tepić da „ako ima nešto protiv“ direktora EPS Milorada Grčića da „priča o Grčiću“, a ne o EPS.


Borba za glasove u ključnim državama\nPredsednik Barak Obama i njegov republikanski rival Mit Romni\nIspitivanja javnog mnjenja pokazuju da je aktuelni predsednik povećao prednost nad republikanskim rivalom u Virdžiniji, gde će danas govoriti oba kandidata\nDan posle kampanje u Ohaju, jednoj od najvažnijih država za ishod izbora, američki predsednik Barak Obama i njegov republikanski suparnik Mit Romni, došli su u Virdžiniju, još jednu važnu državu za novembarske izbore.\nPredsednik dolazi u gradić Virdžinija Bič, dok će se Romni obratiti ratnim veteranima na skupu u virdžinijskom predgrađu Vašingtona. Različita ispitivanja javnog mnjenja pokazuju da je Obama povećao prednost nad Romnijem u Virdžiniji i još nekoliko važnih država koje bi mogle da odluče rezultat izbora.\nAgencija „Galup“ je danas objavila da je u protekla četiri dana podrška među registrovanim biračima za predsednika Obamu svakog dana iznosila 50 odsto ili više, kao i odobravanje načina na koji on vodi posao. Romnijeva polularnost je pala kada su ovog meseca obelodanjeni tajno načinjeni video snimci na kojima on objašnjava donatorima da 47 odsto Amerikanaca koji – kako je rekao – ne plaćaju porez i koji će „bez obzira na sve“ glasati za Obamu, veruju da su „žrtve“ koje zaslužuju državnu pomoć.\nReagovanja na to su naterala Romnija da objavi televizijski oglas u kojem direktno biračima kaže da i on i Obama brinu o Amerikancima sa niskim i srednjim prihodima, ali da će im njegova politika „poboljšati situaciju“. Tokom kampanjskih nastupa u Ohaju, u kojem je stacionirano više industrijskih objekata, Romni je optužio predsednika da se nije usprotivio kineskoj trgovinskoj praksi, koja obuhvata i krađu američkih autorskih prava, što – kako je naglasio – dovodi do smanjenja broja radnih mesta u Sjedinjenim Državama.\nObama je uzvratio da njegov republikanski suparnik, penzionisani milioner, investira u kineske kompanije. On je optužio Romnija da „oštro govori“ o kineskoj trgovinskoj praksi i istovremeno „izvlači profit iz kompanija koje prebacuju naša radna mesta u Kinu“.


Transformacija studentskog iskustva -britansko obrazovanje u regionu i nakon Bregzita - Biznis i Finansije\nHome\tPromo\tTransformacija studentskog iskustva -britansko obrazovanje u regionu i nakon Bregzita\nPrvi evropski kampus vrhunskog britanskog univerziteta u regionu: CITY College, Evropski kampus Univerziteta York u Solunu\nDanas je održana online konferencija CITY College, Evropskog kampusa Univerziteta York povodom rebrendiranja ove obrazovne institucije, u kojoj su učesnici imali prilike da čuju kakva je situacija u obrazovnom sistemu Velike Britanije nakon Bregzita, do kakvih je promena došlo i kakve se prilike otvaraju. Takođe, govorilo se i o strateškom partnerstvu ove dve institucije, osnivanju prvog evropskog kampusa vodećeg britanskog univerziteta u regionu, kao i mogućnostima koje se u okviru njega pružaju studentima regiona, uključujući i Srbiju.\nGovornici su bili Tom Rhodes, šef međunarodnih odnosa i Gregory Dikaios, direktor upisa studenata, CITY College, Evropskog kampusa Univerziteta York.\nOd svog osnivanja pre 30 godina, CITY College je težio da postane vodeća međunarodna obrazovna institucija u našem regionu, pružajući visokokvalitetno univerzitetsko obrazovanje na engleskom jeziku. Kao jedan od vodećih univerziteta u Velikoj Britaniji i jedan od 150 najboljih univerziteta na svetu, Univerzitet York je logičan sled u strategiji razvoja CITY College-a i tako je stvoren CITY College, Evropski kampus Univerziteta York.\n„U vreme Bregzita, studenti u regionu imaće direktan pristup vrhunskom britanskom obrazovanju. Ovaj strateški savez dve institucije strateški je odgovor Univerziteta York na Bregzit i ukazuje na ambiciju obe institucije da nastave da grade inovativne veze i mreže u Evropi i snažno doprinose razvoju ljudi i društva u region. Internacionalni studenti su od naročitog značaja za Univerzitet York, stoga nam je drago da se za njih otvara i ova, bliža i uvom trenutku realnija mogućnost za studiranje,” rekao je Tom Rhodes, šef međunarodnih odnosa.\nEvropski kampus će doneti regionu sve blagodati vrhunskog britanskog univerzitetskog obrazovanja i istraživanja. Univerzitet York je vrhunska britanska institucija, član je prestižne Russell Group, nosilac TEF zlatne medalje za najviše nastavne standard i poznat širom sveta po svojim istraživanjima.\n„Kampus otvara mogućnosti studentima iz regiona da uživaju u iskustvu studiranja na Univerzitetu York. Sada mogu u blizini svog doma studirati za vrhunsku britansku univerzitetsku diplomu vodećeg univerziteta, uživati u kompletnom studentskom iskustvu sa programima studentske mobilnosti i internacionalizacije, stvoriti portfolio znanja i veština koji će im otvoriti vidike i biti od životnog uticaja za njihovu budućnost. Ono što je za studente najvažnije je da na kraju studija dobijaju diploma Univerziteta York, kao da su studirali u Britaniji,“ rekao je Gregori Dikaios, direktor za upis studenata.\nCITY College, Evropski kampus Univerziteta York predstavlja fizičko prisustvo Univerziteta York u Evropi i integrisana je celina Univerziteta. Ima pridružene aktivnosti u 8 zemalja, uključujući Srbiju, koje nude diplomske, postdiplomske, MBA i doktorske programe iz studija engleskog jezika, psihologije, poslovne administracije i ekonomije i računarstva.\nExecutive MBA studije su dostupne u Beogradu, a od ove godine njihovim završetkom dobija se dualna diploma, diploma Univerziteta York i Univerziteta u Strazburu. CITY College, Evropski kampus Univerziteta York započeo je upis na osnovne i master studije u januaru ove godine, već je primio mnoštvo aplikacija, a programi počinju od oktobra.


Kovač: Pobjeđujemo i kad ne igramo dobru odbojku | MONDOBA\nEvropsko prvenstvo za odbojkase Srbija Spanija 3 1 izjave.html\nKovač: Pobjeđujemo i kad ne igramo dobru odbojku 0 Podijeli Podijeli na facebook Podijeli na twitter Podijeli na viber Pošalji na mail\nOstali sportovi 17.09.2019. / 09:27 09:30\nAutori mondo.rs Beta 17.09.2019. / 09:27 09:30\nSelektor srpskih odbojkaša Slobodan Kovač rekao je da je utakmica sa Španijom na Evropskom prvenstvu bila potrebna njegovoj ekipi.\nSrbija je ostvarila i treću pobjedu na Evropskom prvenstvu, pošto je savladala selekciju Španije rezultatom 3:1. Prvi put na šampionatu tim selektora Slobodana Kovača izgubio je set, ali osvojio tri boda.\n"Teška utakmica, koja nam je bila potrebna. Dobro je to što protivnika ostavljamo na 19-20 poena i kada ne igramo odličnu odbojku. Vidimo, ipak, da postoji veliki mogućnost za napredak", rekao je Kovač u Antverpenu.\n"Španci nisu imali šta da izgube i probali su sve. Uživali su, bez ikakvog opterećenja i to nam je predstavljalo veliki problem. Bili smo i neorganizovani", napomenuo je selektor Srbije.\nOn je dodao da je svaka utakmica važna kako bi protivnik u osmini finala bio što slabiji.\n"Ima mnogo utakmica, učestvuju 24 reprezentacije. Što više vrijeme odmiče, ako određeni igrač nije igrao, predstavlja problem da ti u datom trenutku pruži nešto više. Odmorili smo neke igrače, drugima pružili šansu. Možda zbog toga igrači ne shvate protivnika ozbiljno kako bi trebalo", naveo je Kovač.\nSrbiju u srijedu očekuje duel sa Belgijom, koji će odlučivati o prvom mjestu u grupi.\nAleksandar Atanasijević smatra da je to najvažniji duel.\n"Najvažnije je da smo uzeli tri boda. Sada imamo vremena da se odmorimo i dobro spremimo za sljedeću utakmicu, koja će biti najvažnija. Shvatili smo koje su nam slabosti, treba da radimo na njima", rekao je Atanasijević.\nMarko Podraščanin je rekao da Srbija treba da izvuče pouke iz meča sa Špancima.\n"Trebalo je agresivnije da uđemo u utakmicu i pokažemo ko je glavni. Pobijedili smo, što je dobro, zadovoljan sam, održavamo tempo. Treba da izvučemo lekciju iz utakmice sa Španijom", naveo je Podraščanin.\nMeč Srbija - Belgija na programu je u srijedu od 20.30 časova u Antverpenu, a dan kasnije u istom terminu tim Slobodana Kovača očekuje i posljednji duel u grupi, protiv selekcije Austrije.


VES MIČEL O “KOSOVSKOM PAKETU”: Ne donosim nikakav poseban plan, biću posvećen dijalogu Beograda i Prištine | Ekspres.net\nVES MIČEL O “KOSOVSKOM PAKETU”: Ne donosim nikakav poseban plan, biću posvećen dijalogu Beograda i Prištine\nPomoćnik američkog državnog sekretara za Evropu i Evroaziju Ves Mičel izjavio je danas u Prištini da je njegova poseta Balkanu usmerena na nastavak dijaloga između Beograda i Prištine, i demantovao da je doneo konkretan predlog o rešenju tog problema.\n„Nisam došao da predstavim bilo kakav poseban plan. Biću posvećen nastavku dijaloga Kosova i Srbije i njihovom putu ka EU”, rekao je Mičel na zajedničkoj konferenciji za novinare sa predsednikom privremenih kosovskih institucija Hašimom Tačijem, prenosi portal Ljajmi.\nPodsetimo, beogradski mediji proteklog vikenda su objavili da će Mičel tokom posete Beogradu, predsedniku Srbije Aleksandru Vučiću predstaviti plan u četiri tačke za rešenje pitanja Kosova.\nNavodno, u jednoj od tih tačaka piše da će Zajednica srpskih opština na KiM imati veća ovlašćenja, a da će Beograd omogućiti Prištini članstvo u međunarodnim organizacijama.\nVES MIČEL U SREDU SA VUČIĆEM: Ko je novi čovek Vašingtona koji nam donosi plan SAD o Kosovu\nMeđutim, Mičel je odbacio tvrdnje o postojanju “kosovskog paketa”, kako su mediji nazvali navodni plan SAD za Kosovo, i rekao da to nije razlog njegove posete.\n“Da, pročitao sam o tim spekulacijama, ali sam ja došao ovde da dam podstrek dijalogu između Prištine i Beograda”, kazao je Mičel.\n“Kosovo ima dobre odnose sa SAD i oni će se i dalje produbljivati. SAD se zalaže za demokratsko Kosovo. Želim da vam kažem da ćemo sledeće godine imati aktivniju ulogu”, kazao je Mičel.\nTags američki državni sekretar za Evropu i Evroazijudijalog Beograda i PrištineVes Mičel


NovaMedia: Kategorija > Agencija za spremanje\nKategorijeUslugeAgencija za spremanje\nUlica Riste Marjanovića 25\nPreduzeće *ALTONA* doo osnovano je 1992 godine u Beogradu.\nJedna od delatnosti preduzeća je održavanje higijene stambenih i poslovnih objekata.\nUslugu ordžavanja higijene stambenih objekata vršimo samostalno, direktnim ugovaranjem sa korisnicima.\nSavladali smo tri osnovna problema u održavanju higijene naročito stambenih objekata:\n1.Kad peremo, operemo sve.\n2.Kad nema ko drugi, osim naših radnika, da očisti, obriše, opere, opaja, istrese i uglanca, odnosno da odrržava higijenu zgrade.\n3.Angažovani radnici, dokle god rade kod nas, održavaju higijenu na poverenom objektu.\nIzvršenje usluge periodično kontrolišemo, i blagovremeno reagujemo na eventualne probleme.\nSvi zaposleni imaju službene mobilne telefone i stalno smo u kontaktu sa angažovanim radnicima.\n1. Održavanje higijene stambenih objekata\n2. Održavanje higijene poslovnog prostora.\n3. Organizovanje skupštine stanara.\n4. Usluga domaćin zgrade\nPoslove održavanja higijene zgrada obavljamo na teritoriji celog Beograda, od Banovog brda, Vidikovca, Žarkova, Crvenog krsta, Mirjeva do Novog Beograda. Koristimo deterdžente za profesionalnu upotrebu, a namera nam je da u bliskoj budućnosti zgrade čistimo usisivačima.\nLJ&G TEŠA DOO\nZemun Glavna br. 49\nPreduzeće za profesionalno održavanje objekata i usluge Lj&G TeŠa d.o.o., Beograd-Zemun, Glavna br.49, osnovano je 13.juna 2007.godine, a pravni je sledbenik agencije koja se bavila istom delatnošću od 13.novembra 2006.godine.\nLj&G TeŠa d.o.o. nudi Vam profesionalno održavanje higijene spoljnog i unutrašnjeg enterijera Vaših objekata.\nRedovno održavanje higijene omogućava Vam nesmetan rad, čisto i prijatno osećanje u radnom prostoru, i podstiče Vas da nas preporučite i drugima, a nama čini zadovoljstvo da stičemo Vaše i poverenje onih koji Vama veruju jer Vi verujete nama.\nOrganizacijom stručno osposobljenih izvršilaca, primenom savremenih mašina, pomoćnog alata, pribora, sredstava i opreme i ekoloških hemijskih preparata, pojednostavljujemo usluge higijene, smanjujemo troškove, a povećavamo nivo čistoće održavanih prostora. Poveravanjern održavanja higijene našem preduzeću, imaćete uvek dogovoreni broj izvršilaca bez obzira na razna odsustva. Opravdaćemo Vaša očekivanja i ispoštovati sve dogovoreno.\n- Redovno dnevno održavanje higijene\n- Periodične usluge održavanja higijene\n- Pranje,zaštita i poliranje tvrdih podnih obloga\n- Pranje i zaštita tvrdih zidnih obloga\n- Pranje i ekstrahiranje mebliranog nameštaja\n- Pranje i ekstrahiranje mekih podnih obloga\n- Pranje i ekstrahiranje mekih zidnih obloga\n- Cišćenje i zaštita kožnog nameštaja\n- Pranje dostupnih staklenih površina\n- Pranje nedostupnih staklenih površina na svim visinama\n- Odmšćivanje,čišćenje i pranje kuhinja\n- Generalno čišćenje objekata\n- Cišćenje objekata posle završnih gradevinskih radova\n- Industrijska odmašćivanja\n- Sitni zanatski radovi na svim visinama\n- Edukacija i osposobljavanje izvršilaca za održavanje higijene\nAGENCIJA ZA ODRŽAVANJE HIGIJENE CECA ...\nBože Damnjanovića 99/33


Humanitarni turnir „Igraj humano“ za izgradnju nove roditeljske kuće\nPočetak/Društvo/Humanitarni turnir „Igraj humano“ za izgradnju nove roditeljske kuće\nNiške Vesti27. jula 2019.\nOdred izviđača „Josif Pančić“ iz Niša, u saradnji sa Nacionalnim udruženjem roditelja dece obolele od raka (NURDOR) organizuje humanitarni turnir pod nazivom „Igraj humano“. Turnir će se održati u nedelju, 28. jula sa početkom od 15 časova, na terenima OŠ „Sveti Sava“.\nCilj organizacije ovakve aktivnosti je prikupljanje humanitarnog priloga od samog učešća na turninru, koje će biti prosleđeno organizaciji NURDOR, za izgradnju nove roditeljske kuće. Zainteresovane Nišlije će moći da još jednom pokažu svoju humanu stranu i takmiče se u basketu, malom fudbalu i stonom tenisu. Cena kotizacije za prijavu ekipa za basket i mali fudbal su 200 dinara po članu ekipe, dok je cena prijave takmičara u stonom tenisu 100 dinara. Prijavu ekipa za turnir možete izvršiti do subote uveče, putem Instagram i Fejsbuk profila odreda izviđača „Josif Pančić“, kao i pozivom na broj telefona 060 3220 652 (Vuk Vučković).\n„Razvijanje solidarnosti i humanosti među aktivnim članovima jedne zajednice je jedan od ciljeva naše organizacije, samim tim želimo da na bilo koji način pomognemo našim sugrađanima, budemo humani, a uz to se i dobro zabavimo. Zbog toga smo odlučili da humanitarni turniri postanu tradicija našeg Odreda“\nOdred izviđača „Josif Pančić“ je i prethodnih godina organizivao humanitarne turnire za pomoć Nišlijama obolelim od raka, ali i prikupljanje humanitarne pomoći za najugroženije građane Srbije u poplavama 2014. godine.\n„Dođite da zajedno stvaramo bolji svet, družimo se, ali i pomognemo onima kojima je pomoć najpotrebnija! Naše malo, nekome znači mnogo“\nZa dodatne informacije možete se obratiti na broj telefona 060 3220 652, Vuk Vučković (organizator turnira).\nhumanitarni turnir NURDOR Odred izviđača Josif Pančić\nBokseri za humanost\nHumanitarni košarkaški turnir „3 na 3“ održan u Niškoj Banji


Brawn otkrio određene planove za nastavak šampionata – Pole Position\nHome / Vesti / Brawn otkrio određene planove za nastavak šampionata\nBrawn otkrio određene planove za nastavak šampionata\nUpdated: 5, May 2020\nCharles Coates/Getty Images/redbullcontentpool.com\nVodeći čovek Formule 1 dao je neke detalje oko organizovanja trka.\nZa sada start šampionata predviđen je za 5. jul kada bi trebalo da se održi VN Austrije, ali zvanične potvrde novog izmenjenog kalendara još uvek nema. Ross Brawn je izjavio da oni pokušavaju da što pre i što bezbolnije reorganizuju takmičenje sa nekim novim radiklanim merama.\nVelike su šanse da će Formula 1 biti prvi od većih sportskih događaja koji se vraća posle pandemije korona virusa, ali bez prisustva publike. Prema prvim navodima planira se da se svi učesnici i osoblje tima testiraju na stazi, kako bi se izbeglo prisustvo korona virusa.\n“Veoma blisko sarađujemo sa FIA-om.” kazao je Brawn za Sky Sport. “Oni rade naporan posao kako bi napravili strukturu koja nam je potrebna, Svi učesnici biće testirani pre nego što uđu na stazu a posle toga test će se ponavljati na svaka dva dana u padoku.”


Ceo Krivelј da se izmesti zbog rudnika - Energija Balkana\nPočetna » Rudarstvo » Ceo Krivelj da se izmesti zbog rudnika\nKop Krivelj / Foto: Kolektiv / Ljubiša Aleksić\nZahtev meštana Krivelja da se izmesti celo naselje zbog rudarskih aktivnosti kompanije Ziđin koper podržava i ministarstvo rudarstva i energetike, rekao je pomoćnik u ovom resoru, Dejan Milijanović posle zbora na kome su građani izneli svoj zahtev.\nMeštani Krivelja traže da se ceo Krivelj izmesti zbog rudnika. Ministarstvo rudarstva i energetike podržava zahtev meštana Krivelja za izmeštanje celog naseljenog mesta zbog rudarskih aktivnosti.\nVažno je da se ovo pitanje ne zloupotrebljava u političke svrhe, rekao je juče, posle zbora meštana Krivelja, Dejan Milijanović, pomoćnik u Ministarstvu rudarstva i energetike\n„Kao predstavnici Ministarstva danas smo u Boru na zahtev meštana Krivelja. Meštani su su Ministarstvu izložili svoj zahtev da se izmesti celo naseljeno mesto, a ne samo jedan deo. Sada sa Gradom Borom i kompanijom Ziđin koper radimo na tome da taj problem rešimo na način kojim će biti pre svega zadovoljni meštani Velikog Krivelja. Naš zadatak je da ljudi u Boru žive u boljim uslovima, sa zdravijom životnom sredinom. Takođe je cilj da se rudarske aktivnosti nesmetano odvijaju, u skladu sa svim odobrenjima i zakonskim propisima”, rekao je Milijanović.\nKomentarišući da „na žalost, ima i nekih stranaka iz opozicije koje pokušavaju da ovo životno pitanje za ljude u Krivelju iskoriste u političke svrhe” Milijanović je rekao da oni „pokušaju da stvore sliku kako je neko došao iz čista mira da iseljava ljude, kao što su nekada govorili kako RTB Bor treba zatvoriti i da nije važno da li će kompanija opstati ili ne”.\n„Na sreću građana Bora, kompanija je opstala, danas je najveći izvoznik i zapošljava više od 5.700 radnika. Otvaranjem novog rudnika Čukaru Peki imaće još bolju perspektivu da povećava proizvodnju, da zaposli i više ljudi. Sve to uz bolje uslove za život i veću zaštitu životne sredine, koju će obezbediti završetak topionice i najviši ekološki standardi koji će se primenjivati u novom rudniku”, dodao je Milijanović.\nTagovi: Bor, Čukaru Peki, Dejan Milijanović, građani, izmeštanje naselja, kop, Krivelj, Ministarstvo rudarstva i energetike, rudarstvo, rudnik, Veliki Krivelj, Ziđin koper, životna sredina\nPrevPRETHODNOU Boru uskoro čist vazduh\nSLEDEĆEDanas je Dan rudaraNext\nZatvoren rudnik kineske kompanije „Ziđin“\n„Prirodni“ antifriz za zimske puteve\nDa li su električni automobili zaista zeleni?


Tači: Sa Vučićem sam se sreo nekoliko puta i na sastancima koji nisu bili javni – NovostiDana.rs\n„Nekoliko puta sam susreo predsednika Vučića izvan kamera u Briselu, u hodnicima i hodniku… Sreo sam se u Vatikanu, u odredjenim trenucima kada je bio na različitim ceremonijama, susreli smo se u Parizu kada smo bili na medjunarodnoj mirovnoj konferenciji, a takodje i u Beču smo se sreli, sreli smo se i u Njujorku“, kazao je Tači za Radio-televiziju Albanije.\nTači je rekao da su se susreli na sastancima različitih lidera gde su otvoreno razgovarali „bez kamera“, o dogadjajima u regionu i na Zapadnom Balkanu.\n„Ja sam u njegovom prisustvu, čak i u prisustvu medjunarodnih partnera rekao da sporazum ima smisla za Kosovo samo ako se zaključi uz uzajamno priznavanje i Kosovo se učlani u UN. Za takvu stvar sam spreman da uključim sav svoj ljudski, nacionalni i politički kapital da postignem takav dogovor“, kazao je Tači.\nOn je ocenio da politika na Kosovu, ali i izvan njega, u drugim albanskim oblastima, treba da se fokusira na donošenje strateških odluka, a ne na dnevne političke izborne igre.\n„To sam prevazišao pre dosta vremena“, kazao je kosovski predsednik i dodao da neće prihvatiti nikakav sporazum koji ne jamči obostrano priznanje i članstvo u UN.


Rusiju "vuče" industrija\nNapisano 27 februar 2012 .\nMoskva -- Bruto domaći proizvod Rusije je u januaru 2012. godne povećan za 3,9 procenata u poređenju sa istim mesecom lane.\nU odnosu na decembar je, međutim, isključujući sezonske faktore, opao za 0,1 procenat, ocenjuje rusko ministarstvo za ekonomski razvoj.\n"Privredni pad je rezultat negativne dinamike u građevinarstvu, trgovini, poljoprivredi uz značajno opadanje investicione tražnje i negativne dinamike realnih primanja stanovništva. Pozitivan uticaj na ekonomski rast imala je industrijska proizvodnja, koja međutim, nije kompenzovala pad u drugim privrednim granama", rekla je ministarka za ekonomski razvoj Elvira Nabiulina.\nTempo rasta BDP Rusije je prošle godine ubrzavao sa 3,4 odsto na godišnjem nivou u drugom tromesečju 2011. godine, na 4,8 odsto u trećem i 4,9 procenata u četvrtom kvartalu, podseća agencija RIA Novosti.\nU prvom ovogodišnjem mesecu industrijska proizvodnja je zabeležila povećanje od jedan odsto, zahvaljujući ubrzanju rasta u prerađivačkoj delatnosti i obnavljanjem rasta proizvodnje i distribucije struje,gasa i vode.\nNa ruskom tržištu rada i dalje je pozitivna situacija, stopa nezaposlenosti je u januaru bila na nivou od 5,9 procenata u odnosu na 6 procenata u decembru, navodi ministarstvo za ekonomski razvoj.\nNa dinamiku BDP negativno je uticao i poljoprivredni sektor, koji je u januaru zabeležio pad od 3,4 odsto u poređenju sa decembrom.\nU dinamici investicione tražnje u januaru su ponovo zapažene negativne tendencije. Investicije u osnivački kapital su opale za 9,9 odsto, a pad investicione aktivnosti je rezuiltat smanjenog obima građevinskih radova za pet odsto u odnosu na decembar.\nPotrošačka tražnja je u januaru iskazala negativnu dinamiku prvi put od septembra 2010. godine. U januaru je u odnosu na decembar promet u trgovini na malo opao za 0,6 procenata zbog negativne dinamike realnih primanja stanovništva i realne zarade.


Škole u 300 slučajeva spriječile vršnjačko nasilje – Mladi Nikšića\nŠkole u 300 slučajeva spriječile vršnjačko nasilje\nU Centru za posredovanje je, kako je saopšteno “Vijestima”, samo prošle godine bilo 27 postupaka posredovanja u slučajevima vršnjačkog nasilja, a samo jedan slučaj u kome je posredovano između maloljetnika i predstavnika škole.\n“Pilot projekat „Školski policajac“, je ukinut jer se poređenjem rezultata i broja angažovanih policijskih službenika u školama došlo do zaključka da je ovoj problematici bolje pristupiti na drugi način. Nije u planu, za sada, ponovno uvođenje ovog projekta”, saopšteno je iz UP.\nProjekat, koji je realizovan od 2005. do 2009. godine je, kako je pojašnjeno iz UP, bio efikasan, ali ne u mjeri u kojoj su očekivali.\nTokom njegove realizacije, oko 200 angažovanih školskih policajaca je bilo isključivo zaduženo za preventivno i represivno djelovanje u vezi sa bezbjedonosnom problematikom karakterističnom za škole i učeničku populaciju.\n“Svakodnevno, u školama je bio angažovan veliki broj policajaca, koji se po pravilu nisu mogli angažovati za obavljanje brojnih i različitih policijskih poslova i zadataka van škola i školskih dvorišta”, saopšteno je iz UP-a.\nPedagog Radoje Novović je ocijenio da su školski policajci bili samo jedna karika u lancu sprečavanja nasilja među vršnjacima.\nNovović je kazao da treba raditi na tome da se kod djece formiraju stavovi i sistem vrijednosti, da se poštuju različitosti, određena pravila, kao i da se o tuđim materijalnim stvarima i školskoj imovini vodi računa kao da je svoja.\n“Suština je da dijete to prihvati na unutrašnjem planu i da to sve utiče na njega da formira takav karakter, gdje će konstruktivno rješavati konflikte i probleme, a ne na drugačiji, nekonstruktivan način”,ocijenio je Novović.\nOn je kazao da je borba protiv vršnjačkog nasilja proces, u koji treba da se uključi čitavo društvo, te da škola treba da djeluje kao sistem i da ima jasna pravila.\nU srednjim školama, kako je naglasila, moguće je izreći mjeru isključenja, koja se koristi onda kada nastavničko vijeće procijeni da težina prekršaja, ili njegova učestalost i slično zaista prevazilaze mehanizme za suzbijanje nasilja kojima škola raspolaže.\nMinistarstvo se, kako je objasnila, sa problemom nasilja u školama bori na više nivoa, a osnovni podrazumijeva da su u školama propisane uloge svih zaposlenih u vezi sa održavanjem bezbjednog i sigurnog okruženja za svu djecu. Direktor i uprava škole, između ostalog, treba da podnesu prijave o sumnji na nasilje, a nastavno osoblje da redovno vodi formular za praćenje nasilja u školi.\nZadatak stručne službe je, kako je istakla, da obučava nastavnike i učenike u oblasti prevencije nasilja, da sumira formulare za praćenje nasilja u školi i koncipira preporuke.\n“Jasno je da svi imaju svoju ulogu, te ova odgovornost ne smije i ne može biti delegirana samo jednoj osobi”, kazala je Lekić\nNajveća stopa letaliteta na Klinici za anesteziju


U Beogradu prate konferenciju za novinare Štefana Filea na kojoj je predstavio izveštaj o napretku ka EU, 12. oktobar 2011.\nKomisija je kandidaturu za Srbiju preporučila zbog uspešne saradnje sa Tribunalom u Hagu, sprovedenih reformi i pomirenja u regionu. Mišljenje iz Brisela zvaničnicima u Beogradu preneo je šef delegacije EU u Srbiji Vensan Dežer, navodeći da je za dalji proces pridruživanja ključni element nastavak pregovora sa Prištinom.\n“Mi smatramo da je taj element statusno neutralan i da nije ništa novo. Ne postoji vremenski rok za ovo, ali mi se nadamo da će dijalog biti nastavljen uskoro i da ćemo uskoro otvoriti pregovore”, rekao je Dežer.\nPredstavljajući izveštaj u Briselu, komesar za proširenje EU Štefan File rekao je da će Komisija slušati ocene evropskog posrednika u dijalogu Beograda i Prištine, a da će odluka o početku pregovora zavisiti od rešavanja nekih ključnih pitanja u odnosima dve zemlje.\nMeđu prioritetima su puno poštovanje načela učešća svih strana u regionalnoj saradnji, potpuno poštovanje odredbi Ugovora o energetskoj zajednici, rešenje za telekomunikacije i uzajamno prihvatanje diploma, kao i aktivnu saradnju s Euleksom kako bi on obavljao svoje zadatke u svim delovima Kosova.\nNa pitanje zašto Komisija nije spomenula pitanje paralelnih struktura na severu, što bi moglo uticati da negativan odgovor nekih članica Unije, File je uzvratio da "potpuno veruje da preporuke Evropske komisije verno odslikavaju ono što žele da vide članice EU".\nVensan Dežer i Mirko Cvetković, Beograd, 12. oktobar 2011.\n„Važno je da se normalizuju odnosi Srbije i Kosova i savršeno jasno smo predočili da Evropska unija nije spremna da uveze bilo kakav problem", rekao je komesar za proširenje.\nRešavanje problema kroz nastavak dijaloga sa Prištinom je upravo ono što Beograd želi, tvrdi predsednik Srbije Boris Tadić, no ostaje pri ranijim stavovima kada je reč o pitanju zbog kojeg je srpska strana i prekinula razgovore.\n„Mi želimo što pre da se vratimo u dijalog. Istovremeno želimo da rešimo problem koji je nastao unilateralnom akcijom ROSU na severu Kosova, ali Srbija ima principe od kojih neće odstupiti kada je reč o njenom teritorijalnom integritetu. To ne znači da nije moguće pronaći političko rešenje za krizu ako druga strana za to ima volju. Verujem da je moguće da u decembru dobijemo status kandidata i da se otvore perspektive za početak pregovora o članstvu“, kaže Tadić.\nUprkos činjenici da je za sticanje statusa kandidata, kao i za početak pregovora potrebna jednoglasna odluka Saveta ministara EU, čije su vodeće članice jasne u stavu da Srbija mora menjati politiku prema Kosovu, ministar spoljnih poslova Vuk Jeremić već je najavio da se to neće dogoditi.\n"Naša politika prema Kosovu se neće menjati kao rezultat mišljenja Evropske komisije. Mi smo posvećeni evropskom procesu, kao što smo posvećeni i pronalasku kompromisnog rešenja za problem Kosova. Ali, to su za nas dva odvojena procesa i jedan ne može da utiče na drugi", izjavio je Jeremić.\nKacin: Potreban i dijalog sa Nemačkom i Francuskom\nDa nije tako, podvlači u izjavi za RSE izvestilac Evropskog parlamenta za Srbiju Jelko Kacin. On navodi i da će Beograd nakon preporuke Evropske komisije morati da poradi, ne samo na dijalogu sa Kosovom, već i sa drugim članicama EU od čije odluke u decembru zavisi potvrda kandidature.\nDan odluke ili kompromitovanje\n„Neophodan je dijalog sa Nemačkom, čiji su vojnici optuženi da su pucali bojevom municijom na severu Kosova, što nije istina i što je čista laž i manipulacija. Treba vršiti dijalog sa Francuskom koja ima debelih rezervi prema dosadašnjem ponašanju srpskog vrha, jer, morate znati da se status zemlje kandidata ne daje toj vladi, nego se daje Srbiji kao državi. Zato su i oni u opoziciji i oni u koaliciji odgovorni da u tjednima koji stoje na raspolaganju ubede sve te zemlje da sa njima ne ratuju i da iskreno žele ka i u EU. To je ono što čeka Srbiju u sledeća dva meseca“, rekao je Kacin.\nŠtefan File na konferenciji za novinare o izveštaju EK, Brisel, 12. oktobar 2011.\nU izveštaju Komisije navodi se i da je Srbija ostvarila napredak u pravcu usklađivanja svog zakonodavstva sa evropskim, ali da su potrebni dalji napori na njegovoj efikasnoj primeni. Vensan Dežer rekao je da će komisija posebno pratiti primenu Zakona o vraćanju oduzete imovine i Zakona o rehabilitaciji.\nPremijer Srbije Mirko Cvetković i drugi zvaničnici zadovoljni su mišljenjem Komisije.\n“Ovo mišljenje pokazuje da je Evropska komisija prepoznala napore koje je Srbija učinila i reforme koje smo sproveli. Ovo nije kraj i mi treba da nastavimo sa implementacijom i sa nastavkom reformi, ali ovo svakako jeste važan datum za Srbiju“, rekao je Cvetković.\nPreporuku o kandidaturi pozdravile su sve stranke u Srbiji, osim DSS-a i Radikala. U Koštuničinoj partiji navode da je mišljenje Komisije „još jedna u nizu ucena kako bi Srbija priznala nezavisnost Kosova“, dok su Radikali protestovali ispred zgrade Predsedništva Srbije tražeći od vlasti da prekinu proces kandidovanja Srbije za ulazak u EU.\nProces pridruživanja Srbije započet je kada je posle dvoipogodišnjih pregovora, aprila 2008., u Luksemburgu potpisan Sporazum o stabilizaciji i pridruživanju između Unije i Srbije. Savet EU je godinu dana kasnije objavio je dokument o viznoj liberalizaciji za zemlje zapadnog Balkana, a već u decembru stupio je na snagu bezvizni režim.\nIstog meseca, Srbija je zvanično podnela zahtev za prijem u članstvo EU. Savet ministara spoljnih poslova EU je u oktobru 2010. odlučio da kandidaturu Srbije prosledi Evropskoj komisiji na razmatranje.


Otvaranje programa za rešavanje problema sa reprodukcijom zvuka\nAko računar ima problema pri reprodukovanju zvuka, pokušajte da koristite program za rešavanje problema sa reprodukcijom zvuka da biste rešili problem. On proverava uobičajene probleme sa postavkama jačine zvuka, zvučnom karticom ili upravljačkim programom i zvučnicima ili slušalicama. Više informacija potražite u odeljku Rešavanje problema u operativnom sistemu Windows.\nOtvorite program za rešavanje problema sa reprodukovanjem zvuka tako što ćete kliknuti na dugme Start, a zatim izabrati stavku Kontrolna tabla. U polju za pretragu otkucajte program za rešavanje problema, a zatim izaberite stavku Rešavanje problema. U odeljku Hardver i zvuk izaberite stavku Rešavanje problema sa reprodukcijom zvuka. Ako vam bude zatražena administratorska lozinka ili njena potvrda, otkucajte lozinku ili je potvrdite.


Sudski tumač i prevodi za ruski jezik Novi Beograd - Versus\nSudski tumači za ruski jezik Novi Beograd\nSudski tumači za ruski jezik vrše proces prevođenja dokumenata koji zahtevaju overu pečatom ovlašćenog lica. To su najčešće diplome, svedočanstva završenih razreda osnovne i srednje škole. Takođe i stala dokumenta iz domena obrazovanja, zatim pravna akta, izvodi iz matičnih knjiga, uverenja, državljanstva, lična dokumenta, sertifikati, punomoćja i sudska rešenja i presude. Ukoliko imate potrebu za overenim prevodom sa ili na ruski jezik, a nalazite se na Novom Beogradu, Versus je tu za vas. Sudski tumač svojim potpisom i pečatom garantuje da je prevod veran originalu i u te svrhe je taj dokument dalje validan za korišćenje.\nU okviru prevođenja sa ruskog na srpski jezik, Versus, Novi Beograd, nudi usluge prevoda poslovnih i ličnih dokumenata, tekstova različite tematike i problematike, specifičnih sadržaja iz domena ruskog jezika kao i tekstova za potrebe reklama (vizit karte, katalozi proizvoda itd). Često se prevodi projektna, medicinska, tehnička i tenderska dokumentacija, a takođe i pravna akta, sertifikati i obrazovna dokumenta. Nudi se i usluga prevođenja serija i filmova, kao i ostalih specifičnih sadržaja po potrebi svakog klijenta.\nKada je u pitanju prevođenje sadržaja sa srpskog na ruski jezik, sve navede usluge u obrnutom smeru se ovde mogu ponovo navesti kao predmet rada prevodilaca. Vrši se prevođenje bilo kog ličnog ili poslovnog dokumenta, a takođe i projektna ili medicinska dokumentacija. Za sve ruske ljubitelje srpske književnosti i pisane reči, ova vrsta prevoda još više približava dve kulture i zemlje. Versus se bavi i prevodima za potrebe reklamiranja i prodaje, a u poslovnom segmentu vrši prevode ugovora, licenci, sertifikata i sve ostale prateće dokumentacije, što je na Novom Beogradu uvek aktuelno. Uvek aktuelno je i prevođenje dokumenata iz oblasti obrazovanja.


Tola Company o požaru: Sačekati rezultate istrage pa definisati prava i obaveze - Zenicablog\nTola Company o požaru: Sačekati rezultate istrage pa definisati prava i obaveze\nTola Company o požaru: Sačekati rezultate istrage pa definisati prava i obaveze – Društvo Tola Company se oglasilo povodom raznih, kako kažu, medijskih napisa i interpretacija izjava njihovog direktora o požaru koji se u firmi “Energoinvest-RAOP” desio za vikend.\n“Imajući u vidu da su se u javnosti pojavile pogrešne interpetacije izjave direktora društva Tola Company d.o.o Zenica koje mogu dovesti do zabune, a u cilju tačnog informisanja javnosti i zaštite poslovnih interesa i ugleda društva Tola Company d.o.o Zenica i društva Elektroinženjering d.o.o. kao poslovnih partnera, obavještavamo javnost o sljedećem:\nNa osnovu nezvaničnih rezultata istrage, pretpostavljamo da je do požara došlo usljed nesrećnog slučaja, nepažnje jednog od naših radnika, koji su u okviru svojih radnih zadataka i ugovornog odnosa između navedenih privrednih društava bili u hali koju je zahvatio požar i obavljali svoje redovne poslove.\nMeđutim, s obzirom da istraga još uvijek nije završena, zbog ozbiljnosti situacije, visine štete, održavanja dobrih poslovnih odnosa i drugih posljedica požara – mi ćemo sačekati zvanične rezultate istrage, a potom ćemo zajedno sa poslovnim partnerima da definišemo međusobna prava i obaveze.\nTakođer, ovim putem želimo da informišemo javnost da smo u svakodnevnoj komunikaciji sa upravom društva Elektroinženjering d.o.o. te da smo preliminarno definisali uslove pod kojim će sporazum o naknadi štete, međusobnim pravima i obavezama biti potpisan, a sve po okončanju istrage odnosno relevantnih utvršenja činjeničnog stanja nadležnih institucija i procjena ovlašćenih lica u pogledu visine štete. Dakle, smatramo da ćemo sva međusobna pitanja, koja su proistekla iz tragičnog događaja, sa društvom Elektroinžinjeringa d.o.o. rješiti sporazumno, van suda i u duhu dobre poslovne saradnje koja će se nastaviti u budućnosti.\nU svjetla svega navedenog, molimo sve političke subjekte, a naročite medije koji prenose informacije, da se uzdrže od svake aktivnosti koja nam dodatno otežava položaj, pored nesrećnog slučaja koji se desio. Smatramo, u najmanju ruku, neprimjerenim pokušaj bilo kakve politizacije i sticanja političkih poena na ovom nesrećnom događaju, koji je očigledno prozveo materijanu štetu”, navodi se u saopćenju iz Tola Company.\nTagovidefinisanje istraga pozar stanje steta tola company zenica zenicablog


Faktor | Državna agencija predala Tužilaštvu BiH dokumentaciju o nabavci vozačkih dozvola\nDržavna agencija predala Tužilaštvu BiH dokumentaciju o nabavci vozačkih dozvola\n30.04.2022. / 12:37\nAgencija za javne nabavke (AJN) predala je Tužilaštvu Bosne i Hercegovine dokumentaciju o nabavci vozačkih dozvola vrijednoj 800.000 KM zbog mogućeg postojanja elemenata krivičnog djela, saopćeno je iz Transperancy International u BiH.\nReakcija Agencije je uslijedila nakon prijave koju je podnio Transparency International jer je Agencija za identifikaciona dokumenta, evidenciju i razmjenu podataka BiH (IDDEEA) dodijelila ugovor kompaniji Muehlbauer početkom ove godine bez javnog nadmetanja, odnosno pregovaračkim postupkom. Radilo se o nabavci dodatnih 200.000 obrazaca za vozačke dozvole jer je osnovni ugovor za nabavku dva miliona dozvola istekao u decembru prošle godine.\nVEZANI TEKST - Transparency International: Korupcija nikada vidljivija kao ove godine, BiH nazaduje\nKako je saopćeno, IDDEEA je pokušala iskoristiti zakonsku mogućnost da nabavi dodatne količine koje su koštale deset posto vrijednosti osnovnog ugovora, ali za to nisu ispunjeni zakonski uslovi.\nKao razlog za ovakav potez u IDDEEA-i su naveli krajnu hitnost, kao i to da ne mogu promijeniti trenutnog dobavljača jer bi moglo doći do nabavke obrazaca koji imaju drugačije tehničke karakteristike, što bi izazvalo tehničke poteškoće u funkcionisanju kompletnog sistema za izdavanje vozačkih dozvola.\nTransparency International je u prijavi Agenciji naveo da je rukovodstvo IDDEEA-e neopravdano izbjeglo raspisivanje tendera, imalo je dovoljno vremena, tačnije deset godina od zaključenja osnovnog ugovora da provede nabavku po zakonu.\n- Osim toga što nije bilo krajnje hitnosti, nisu ispunjeni ni posebni uvjeti za primjenu ove vrste postupka jer je i osnovni ugovor zaključen pregovaračkim postupkom. Također, obrazloženje da bi promjena dobavljača mogla dovesti do tehničkih poteškoća ne može biti prihvatljivo jer je na ovaj način samo kupljeno vrijeme, a u konačnici će IDDEA morati provesti tender - saopćeno je.\nAgencija za javne nabavke BiH provela je monitoring ovog postupka, pregledala svu dokumentaciju i obavijestila Transparency International da je uputila prijavu Tužilaštvu BiH "zbog potencijalne povrede Zakona o javnim nabavkama te mogućeg postojanja elemenata eventualnog krivičnog djela".\nVEZANI TEKST - Poništen tender za nabavku pasoša: Usvojena žalba upućena zbog pogodavanja Muehlbaueru\n- Nepravilnosti u nabavkama ličnih dokumenata u BiH traju godinama, a važno je napomenuti da je i nabavka pasoških knjižica u martu 2017. godine, vrijedna 9,4 miliona KM, također provedena putem pregovaračkog postupka. Ured za reviziju institucija BiH je svojevremeno zaključio da je za nabavku ličnih dokumenata, više od 100 miliona KM podijeljeno bez provedenog tendera.\nOsim toga, zbog sumnje na primanje mita i pogodovanje trenutnom dobavljaču, 2016. godine uhapšen je i bivši direktor IDDEEA-e. Međutim, Tužilaštvo BiH četiri godine od početka istrage nije podiglo optužnicu niti je donio naredbu o obustavljanju istrage, što je dovelo do presude Ustavnog suda BiH zbog nedonošenja tužilačke odluke u razumnom roku - navedeno je u saopćenju.\nU martu 2020. godine, Tužilaštvo BiH je obustavilo istragu u ovom slučaju nakon punih pet godina.\nTransperancy Internationalvozačke dozvolejavne nabavkeIDDEEA\nOcijenit će Ustavni sud\n"Trojka" pojašnjavala Uredbu, Konaković kaže da je spreman ići u zatvor\nDodik s Vučićem na prikazu vojne sposobnosti Vojske Srbije


Otkrivena tajna formula Koka-kole\nRecept za Koka-kolu, jedan od najpoznatijih svetskih brendova koji se prodaje u više od 200 zemalja, čuvan je kao nastroža tajna, još od kako je 1886. ovaj popularni napitak stvoren.\nSada, međutim, jedan vebsajt tvrdi da je otkrio kompletan recept, odnosno spisak tačnih sastojaka koji se koriste za proizvodnju koka-kole i njihovih preciznih količina.\nTvrdilo se da je jedini pisani primerak u sefu jedne američke banke, a da u svakom trenutku samo dvoje službenika ove kompanije u isto vreme znaju kompletnu formulu koja čuvenom gaziranom piću daje njegov specifičan ukus.\nSajt Thisamericanlife.org pri tome tvrdi da nije morao da obija sef u banci da bi došao do recepta, već da je on svojevremeno (1979.) u celini objavljen na 28 stani lokalnog lista “Atlanata Džornal konstitjušn” u rodnom gradu koka-kole Atlanti - ali u to vreme niko nije shvatio njegov značaj.\nSajt je objavio i fotografiju ovog recepta, za koji se tvrdi da predstavlja tačnu repliku recepta koji je kreirao tvorac popularnog napitka Džon Pemberton, a koji se u novije vreme opisivao kao “prirodne arome s dodatkom kofeina, vode, šećera, fosforne kiseline i boje (karamel E150d)”.\nIstoričar Mark Pendergast, koji je napisao istoriju koka-kole i koji je pre objavljivanja recepta na sajtu konsultovan o njegovoj autentičnosti, veruje da bi ovaj recept zaista mogao biti “ono pravo”, odnosno svakako jedna od verzija čuvene tajne formule.\nA evo kako ona glasi:\nOSNOVNA MASA NAPITKA\n-Tečni ekstrakt koke 11ml\n-Limunska kiselina 88ml\n-Šećer 30 (iz zapisa nije jasno kojih mernih jedinica)\n-Voda 9,5 l\n-Sok od limete 0,946 l\n...I TAJNA AROMA 7X\n(na 8l sirupa ide 60 ml začina)\n-Narandžino ulje: 20kapi\n-Limunovo ulje: 30 kapi\n-Ulje muskatnog oraščića: 10 kapi\n-Ulje od korijandera: 5 kapi\n-Ekstrakt gorke pomorandže: 10 kapi\n-Cimet: 10 kapi\n(Ovo je recept za oko 12 l napitka)


Sindikat iznenađen brzom smjenom Slobodana Stanića – mojKontakt portal – Radio Televizija Kontakt\nSindikat iznenađen brzom smjenom Slobodana Stanića\nIz ovog sindikata skreću pažnju i na činjenicu, da u dosadašnjim razgovorima, sporazumima i dokumentima koje je ovaj sindikat zaključio s Ministarstvom zdravlja i socijalne zaštite RS, Stanić nikada nije izjavio ili svojim aktom potvrdio da je Vlada preuzela obavezu za izmirenje dugovanja u javnim zdravstvenim ustanovama u RS.\nTo je, inače, prikazano kao razlog za smjenu Stanića.\nOvaj sindikat ukazuje da se najveći dio dugovanja javnih zdravstvenih ustanova upravo odnosi na neizvršene obaveze uplate dospjelih, a neuplaćenih obaveznih doprinosa, te neće odustati od zahtjeva da se prema doktorima medicine i drugim zdravstvenim radnicima odmah i bez daljih odlaganja izvrše sve prispjele obaveze koje se odnose na isplate bruto plaća.\n-Javnost mora da zna da se zdravstveni radnici ne mogu liječiti ni u zdravstvenim ustanovama u kojima rade zbog nemogućnosti ovjere zdravstvenih knjižica, ne mogu se prijaviti na biro rada ili otići u penziju zbog neisplaćenih doprinosa što prestavlja rad na crno i nepoštovanje potpisanih radnih ugovora u svakoj javnoj zdravstvenoj ustanovi – navodi se u saopćenju Strukovnog sindikata doktora medicine RS-a.\nIako ovaj sindikat nema namjeru da se bavi bilo kakvim personalnim odlukama Vlade RS-a, dodaju da je Stanić u toku svog kratkog, ali po njihovom mišljenju vrlo stručnog i uspješnog mandata, imao znanja i snage da sa sindikatima ponovo uspostavi primjenu obavezujućih međunarodnih pravila i najviših standarda socijalnog dijaloga i kolektivnog pregovaranja, koji su od sadašnje vlasti u RS bili odavno potpuno zapostavljeni i zaboravljeni.\nNadaju se da će novi ministar zdravlja RS-a Dragan Bogdanić, koji je poznat kao vrstan menadžer, naći rešenje za prekid prakse rada na crno zdravstvenih radnika i nastaviti socijalni dijalog koji je vrlo odgovorno započeo Stanić.\nTakođe, očekuju da novi ministar zdravlja ima u pravom smislu odriješene ruke i “širinu” u svom budućem poslu.


Bosanski Petrovac: Proizvodnja lana - mojusk.ba\nBosanski Petrovac: Proizvodnja lana\nDana 25.4.2017. godine, u maloj Sali naše Opštine održan je sastanak predstavnika Službe za obrt, poduzetništvo, razvoj i poljoprivredu sa predstavnicima GIZ-a iz GEA-e Centar za istraživanje i studije, zadruge „Klekovača“ i projektnog tima Opštine Petrovac.\nTema sastanka je bila projekat „Proizvodnjom lana do održivih radnih mjesta u poljoprivredi“, koji će Opština Petrovac, zajedno sa našom Opštinom provoditi narednih 20 mjeseci.\nOpšti cilj mu je doprinijeti stvaranju održivih izvora prihoda od poljoprivrede za stanovništvo projektom obuhvaćenih opština (Drvar, Istočni Drvar, Ključ, Ribnik, Bosanski Petrovac i Petrovac), a kao krajnji cilj- razviti lanac vrijednosti u proizvodnji, preradi i distribuciji lana na području ovih opština, i omogućiti trajno zaposlenje za najmanje 60 poljoprivrednih prozvođača.\nPredstavnici Službe su se obavezali na saradnju, i svaku moguću pomoć u identifikaciji i odabiru korisnika, te obukama koje slijede u narednom periodu.Važno je istaći da je naša aplikacija jedina koja uključuje međuentitetsku i međuopštinsku saradnju.\n70. sjednica Vlade Unsko-sanskog kantona\nSanski Most: Osnovna škola “Mahala” domaćin regionalne trke robota


Srpske penzije po "švajcarskoj formuli" - bajka ili klopka?\nV. B. 19. oktobra 2019. 10:32\nFoto: Shakespearesmonkey - CC BY 2.0\nIako životni standard srpskih penzionera nije ni približan standardu njihove generacije u Švajcarskoj – penzije u Srbiji će se od sledeće godine uređivati po „švajcarskoj formuli“. To znači da će se na šestomesečnom nivou, penzije usklađivati sa inflacijom, ali i sa rastom prosečnih plata u Srbiji. Stručnjaci ohrabruju najstarije građane rečima da je indeksacija po „švajcarskoj formuli“ dobra i da donosi predvidivost. Međutim, penzioneri strahuju da će to umesto rasta doneti pad penzija u narednom periodu.\nDolar reterirao prema korpi valuta na tronedeljni minimum\nZorana Mihajlović i ambasador Australije razgovarali o…\nRadnici Magne: Novi pogon od velikog značaja za mlade u Alek\nKompanija Svis Krono planira širenje proizvodnje u Mađarskoj\nSvis Krono planira širenje proizvodnje u Mađarskoj


Fudbal: Super liga Srbije 2018/19, 6. kolo - Dan u Beogradu\nNaslovna » Izlasci » Sport » Fudbal: Super liga Srbije 2018/19, 6. kolo\nFudbal: Super liga Srbije 2018/19, 6. kolo\nAh Neša 24. avgust 2018. Sport Postavite komentar\nOvog vikenda, od 24. do 26. avgusta, nastavlja se Super liga Srbije utakmicama 6. kola. U subotu i nedelju u Beogradu će biti odigrana tri meča.\nDerbi meč 6. kola Super lige Srbije igra se u subotu na stadionu „Rajko Mitić“ gde domaća Crvena zvezda dočekuje gradskog rivala, ekipu Čukaričkog.\nBiće to duel dva neporažena tima koji su na startu sezone pokazali odličnu formu, pa treba očekivati uzbudljivu i kvalitetnu utakmicu. Ekipa Crvene zvezde je u prethodnom kolu bila slobodna, zbog odlaganja susreta sa Napretkom, a u prva četiri kola crveno-beli su zabeležili četiri pobede.\nEkipa Čukaričkog je u prvih pet kola imala učinak od tri pobede i dva remija, pa se sa 11 bodova „brđani“ nalaze na odličnom 3. mestu na tabeli.\nRad dočekuje Mladost na Banjici posle dve vezane pobede. Ali, ovog vikenda na Banjicu dolazi ekipa koja ovog leta igra dobar fudbal. Očekuje se dobar meč pa samim tim i nešto više navijača.\nU trećem beogradskom meču „zmajevima“ u goste dolaze „golubovi“ iz Subotice. Očekuje se pobeda domaćih iako je Spartak odigrao nekoliko baš dobrih evropskih mečeva.\nSuper liga Srbije – 6. kolo\nProleter – Vojvodina (20.00)\nOFK Bačka – Radnik (20.00)\nRad – Mladost (20.00)\nRadnički – Napredak (20.00)\nCrvena zvezda – Čukarički (20.30)\nMačva – Partizan (19.30)\nDinamo – Zemun (20.00)\nVoždovac – Spartak (20.00)\nPrethodni Za roditelje: Kad vas nastavnik pozove\nSledeći MX4D: Prvi Cineplexx 4D bioskop uskoro u Beogradu


Keljmendi: Srbi mogu da glasaju na referendumu poštom ili u Kancelariji za vezu — БАЛКАНСКИЕ НОВОСТИ\nKeljmendi, koja je i politička savetnice premijera Kosova, navela je u pisanoj izjavi za Glas Amerike da Vlada Kosova od Srbije nije dobila zahtev u vezi sa održavanjem referenduma.\n«Naš principijelni i velikodušni stav je sledeći: Srbi sa dvojnim državljanstvom mogu glasati poštom ili u Kancelariji za vezu Srbije na Kosovu. Građanima Srbije nismo odbijali pravo da učestvuju na izborima u Srbiji. Ipak, mora se napraviti razlika između referenduma o isključivo unutrašnjem pitanju jedne zemlje i izbora. U ovom slučaju, Srbija organizuje referendum o sistemu državnog uređenja Srbije, odnosno o sistemu pravosuđa, kao tendencija Vučića da Srbija izgleda kao demokratska i moderna država. Kako se veze između ilegalnih struktura i kriminalnih grupa sve više pojavljuju i jačaju, posebno na severu, radimo na integraciji kosovskih Srba u institucije Republike Kosova. Imamo dobru upravu koja ne diskriminiše i koja integriše», navela je Keljmendi.\nSkupština slobodne Srbije uputila vlastima četiri zahteva 10.01.2022\nVeljiu: Abdidžiku je autokrata koji je «kroz prozor» ušao u DSK 29.12.2021


Topolnica pobednik 5. “Plašintijade” u Rudnoj Glavi – RADIO TELEVIZIJA BOR\nMAJDANPEK – Ekipa Topolnice pobednik je pete po redu “Plašintijade” u Rudnoj Glavi, manifestacije koju su pokrenule članice Udruženja “Vredne Vlajne”. Drugo mesto osvojile su “Vesele domaćice” iz Rudne Glave, a treće ekipa “Jagnjilo” iz Jasikova.\n“Kada smo osmišljavale ovu manifestaciju, osnovni cilj nam je bio očuvanje tradicije vlaške kuhinje i jednog od starih i prepoznatljivih jela ovog kraja, plašinte, ili vlaške palačinke, kako ih neki zovu”, rekla je Nada Birišić iz Udruženja “Vredne Vlajne”.\n“Tajna dobre plašinte je, pre svega, dobro umešeno testo, ali i kvalitetni sastojci, sir i jaja. Naravno, za sve, pa i za ukusno jelo potrebno je da se sprema s ljubavlju”, kaže Negica Trailović iz Leskova, jedna od redovnih učesnica “Plašintijade”.\n“Žakica i Dakica” iz borskog sela Luka, koje su za pripremu ovog specijaliteta koristile nadev od pečuraka, osvojile su prvu nagradu za inovaciju u ukusu, dok je pobednik u brzom jedenju plašinti bio Dragoslav Nikolić iz Topolnice.\n“Plašintijadu” u Rudnoj Glavi, Opština Majdanpek uvrstila je u spisak manifestacija od značaja, pa je i ove godine bila generalni pokrovitelj.\nTags: 5. Plašintijade, Jagnjilo iz Jasikova, opstina majdanpek, rudna glava, udruženje vredne vlajne, Vesele domaćice\nPrevious Raspisan javni poziv za dodelu subvencija za samozapošljavanje\nNext Učenici uz četiri zemlje u MEŠ-u u Boru u okviru Erasmus projekta


Crnogorci će more koristiti za proizvodnju energije - LikeStory\nNaslovnica Naša priča Biznis Crnogorci će more koristiti za proizvodnju energije\nMorski talasi su ogroman, a nedovoljno iskorišćen energetski potencijal.\nGodišnji resurs energije talasa na svetskom nivou iznosi oko 80.000 TWh. Ukoliko bismo iskoristili samo 2,5 odsto ovog resursa, zadovoljili bismo 10 odsto godišnje potrošnje električne energije, saopštila je Isidora Šašić, predstavnica kompanije Sigma energy, na sednici Odbora udruženja energetike i rudarstva Privredne komore Crne Gore.\nNaša misija je da komercijalizujemo tehnologiju za pretvaranje energije talasa u električnu energiju koja je patentirana u preko 40 zemalja sveta”, kazala je Isidora Šašić.\nSeptembra iste godine Sigmi su Vlada Slovenije i Evropska unija odobrili finansiranje u iznosu od 1,7 miliona evra za projekat “Sigma WEC – postavljanje i testiranje”. Reč je o projektu vrednom 2,8 miliona evra i obuhvata postavljanje i testiranje Sigma WEC uređaja od 30 kW blizu luke Bar, što se očekuje ove godine. Kompanija planira da 2023. godine u okean postavi komercijalni uređaj snage 3 MW.\nPrethodni članakBrod čisti otpad iz jezera u Višegradu\nNaredni članakČuvajmo okoliš: Sutra akcija čišćenja u “Gradskom parku” Stolac\nBalkan treba italijanske heroje u pravosuđu\nSAD i saveznici vježbaju u Evropi, prve trupe iz SAD stižu tokom marta\nlikestory.info - 01.02.2021\nOdlikovani branitelj iz Hrvatske digao glas protiv fašizma koji se širi njegovom domovinom\nlikestory.info - 26.03.2021\nNjegoš Mihajlović, sportista Specijalne olimpijade BiH postao student\nlikestory.info - 06.11.2020\nBosanac koji vodi svjetski uspješnu kompaniju


Elektronska kontrola granica - Forum sajta KoZnaZna\nElektronska kontrola granica\nAutor Tema: Elektronska kontrola granica (Pročitano 3610 puta)\n« poslato: Januar 08, 2010, 07:04:30 posle podne »\nIzvor: Politika.rs - Danijela Vukosavljević\nNovu sistematizaciju granične službe propratiće i tehnička modernizacija, kaže Nenad Banović, načelnik Uprave granične policije MUP-a Srbije\nNa suzbijanju ilegalnih migracija i trgovine ljudima uskoro će biti angažovana centralna mobilna jedinica Uprave granične policije, koja će imati nadležnost na celoj teritoriji Srbije. U timu ove mobilne jedinice biće između 30 i 35 policajaca. Oni će 24 časa dnevno za vrlo kratko vreme, u skladu sa prethodnom analizom, stizati do rizičnih tačaka na granici, preko kojih se iz Makedonije, Crne Gore i BiH kreću migranti koji žele da ilegalno pređu preko naše države.\nOvo ekskluzivno za „Politiku” otkriva Nenad Banović, načelnik Uprave granične policije MUP-a Srbije.\n– Mobilni timovi granične policije su, zapravo, rezultat nove sistematizacije ove službe, koja je u pripremi i pred usvajanjem. Usvajanjem ovakve organizacije, granična policija će postati brža, modernija i efikasnija. Formiranjem centralne mobilne jedinice, ova služba će brže izlaziti na intervencije, u kratkom roku će stizati na propusne tačke na granici, gde je prema analizi rizika, pogodno za prelaženje ilegalnih migranata. U tom smislu nadamo se da ćemo delovati i preventivno i represivno, što bi trebalo da dovede do toga da se Srbija sve više zaobilazi kao tranzitna teritorija preko koje ilegalni migranti mogu, uslovno rečeno, lako da pređu – kaže Banović.\nPoenta nove sistematizacije granične policije je, kako kaže naš sagovornik, da se smanji njena glomaznost, a poveća efikasnost. U tom smislu, prema njegovim rečima, predviđeno je i da se spoje stanice za kontrolu i obezbeđenje državne granice koje su sada jedna pored druge.\nNovu organizaciju ove službe propratiće i tehnička modernizacija. Reč je o ugradnji stacionarne i mobilne opreme za nadzor državne granice, koja obuhvata kamere i senzore za registrovanje svakog pokreta životinje ili čoveka na graničnoj liniji.\n– To su termovizijske kamere za noćno osmatranje, koje će se nalaziti i u džipovima mobilnih patrola i senzori za detekciju pokreta koji će biti instalirani duž granične linije. Ovako će svaki prelazak granice na mestima koja za to nisu predviđena biti pokriven, a policajci će lako utvrditi da li je reč o čoveku ili životinji. Sistem će biti centralizovan i svi podaci će se slivati u jedan operativni centar, gde će se formirati centralna baza podataka. Bezbednost granica biće znatno poboljšana, jer će policijski službenici u tom operativnom centru, na osnovu signala sa terena obavestiti mobilnu patrolu koja će imati zadatak da preseče kanal ilegalnih migranata – objašnjava Banović.\nDok se sa jedne strane menja i unapređuje bezbednost granica, princip granične kontrole, kako kaže Banović, ostaće isti.\n– Naša namera je da putnicima omogućimo da što brže prođu državnu granicu, da bi se izbegle kolone i čekanja koje smo imali u prethodnom periodu. MUP Srbije i Uprava granične policije dali su veliki doprinos u procesu dobijanja vizne liberalizacije, ali istovremeno imaju i obavezu efikasnijeg sprečavanja ilegalnih migracija i prekograničnog kriminala ka zemljama EU. Situacija nakon liberalizacije viznog režima je jasna i to je veliki korak napred, jer će građani Srbije sa novim biometrijskim putnim ispravama u Evropu moći da putuju bez prethodnog čekanja u redu za dobijanje vize. Granična policija dužna je da putnicima obezbedi brz, slobodan i efikasan prelazak državne granice, a ujedno bezbedan i siguran. U tom smislu, u proteklih godinu dana granični prelazi su modernizovani, uvedeni su skeneri i čitači biometrijskih putnih isprava i centralna baza podataka za osobe koje prelaze državnu granicu. Pasoši se skeniraju u kratkom roku i nakon provere kroz evidencije „stop liste” i liste zabrana, putnici uz overu pečatom nastavljaju svoje putovanje – tvrdi sagovornik.\nG-din Nenad Banović - Načelnik Granične policije Republike Srbije (slika dole)


Peti oktobar, 18 godina kasnije: Skup stotinak građana, sećanje, izložba...\nOsamnaestu godišnjicu demokratskih promena 5. oktobra 2000. godine obeležili su organizovano i skromno neki njegovi učesnici, koji su se okupili na izložbi fotografija sa petooktobarskih događanja u vračarskom odboru Demokratske stranke, dok je Građanski blok 381 organizovao protesni skup ispred predsedništva Srbije i započeo akciju prikupljanja potpisa za smenu predsednika Srbije Aleksandra Vučića.\nPredsednik Demokratske stranke Zoran Lutovac da se nada da neće biti potrebe da se ponovo organizuju petooktobarske demonstacije, već da će biti dovoljno da se opozicija okupi, zajedno nastupi na izborima i pobedi većinom izborne volje građana.\nOn je rekao da će građani ponovo, ako bude neophodno, braniti svoju izbornu volju, kao što je ona odbranjena pre 18 godina, kada je pokazano da postoje građani spremni da zarad svoje slobode izađu na ulice i suprotstave se sili.\nVIDEO: Zoran Lutovac o petom oktobru\n"Ja 5. oktobar vidim kao istorijski događaj u kome su građani bili spremni da brane svoje pravo da budu građani, da onog koga su izabrali bude i stvarni predsednik", rekao je Lutovac.\nZoran Živković, lider nove stranke i predsednik Vlade nakon ubistva prvog demokratskog premijera Zorana Đinđića, rekao je da je 5. oktobar otvorio nove vidike, ali da posao nije završen, jer nije bilo 6. oktobra, odnosno lustracije. Naglasio je da to ne znači da je trebalo organizovati preke sudove niti slične vidove nasilja kako protivnici petooktobarskih promena predstavljaju, već "malo oštriji" nastup.\nVIDEO: Zoran Živković o petom oktobru\nPoručio je da opozicija mora da se ujedini i zakune da će raditi sve dok posao ne bude završen i Srbija ne bude normalna država.\nPristuni su minutom ćutanja odali poštu Zoranu Đinđiću, "bez koga ne bi bilo ni petog oktobtra".\nNa izložbi su bili prisutni funkcioneri Demokratske stranke, Nove stranke, poslanik Socijaldemokratske stranke Marko Đurišić, košarkaški trener Duško Vujošević i drugi.\nGrađanski blok započeo prikupljanje potpisa za smenu Vučića\nGradjanski blok 381 započeo je akciju prikupljanja potpisa za smenu predsednika Srbije Aleksandra Vučića, a na protestu koji je organizovan u znak sećanja na petooktoibarske promene, najavljeno je da će se nastaviti sa protestima svakog petka.\nPredsednik Zelene ekološke partije - Zeleni Dejan Bulatović, optužio je tadašnje predsednika Demokratske stranke Srbije Vojislava Koštunicu za "propast petog oktobra", ali i sve one koji su stajali na putu evropskih integracija.\nPredsednik Pokreta slobodnih gradjana i Gradjanskog bloka 381 Saša Janković ispred stotinak okupljenih ocenio je da je "to prava slika Srbije". "To što nas je malo opomena je da se ništa nije promenilo. Mi ne tražimo novi 5. oktobar, nego šansu da se nešto promeni. Nakon 5. oktobra neki političari nisu uradili svoj posao... a (taj datum) ostaje simbol da je nešto moguće promeniti", rekao je Janković.\nProtest u organizaciji Gradjanskog bloka 381 počeo je ispred zgrade Predsedništva u Beogradu, nastavljan je ispred Skupštine Srbije, a nakon toga stotinak okupljenih gradjana započelo je šetnju duž Ulice kneza Miloša, Ulicom kralja Milana, preko Terazija, nazad do Skupštine.\nPovodom godišnjice petooktobarskih događaja oglasio se i lider DSS-a Miloš Jovanović, koji je istakao da su političke promene od 5. oktobra 2000. morale da se dogode, da je danas vreme da Srbija napravi analizu i vidi kuda dalje, i ocenio da se stanje u Srbiji pretvara u "farsu" države i demokratije.\nZa Liberalno-demokratsku partiju događaj 5. oktobra nije mit nego pobeda pola miliona ljudi u Srbiji, a bivši potpredsednik Vlade Srbije Žarko Korać podseća da su danas na vlasti u Srbiji oni ljudi koji su poraženi tog dana.\nSadašnji predsednik Srbije Aleksandar Vučić, koji je 5. oktobra bio ministar informisanja u vladi koja je pala nakon demonstracija zbog izborne krađe, smatra da su posledice tog događaja i dobre i loše. Kako je ocenio na današnjoj bezbednosnoj konferenciji, Srbija posle 5. oktobra više nije bila izolovana od sveta i kao zemlja se otvorila.\nSa druge strane, po mišljenju Vučića, loše strane su što "su najgori pljačkaši kao plen zauzimali sve što je u Srbiji vredelo a odustajali su od srpskih državnih i nacionalnih interesa, i uveli zemlju u najtežu dužničku krizu od 2008. do 2012. godine".


Meksički karteli 'gori od ISIL-a' | Meksiko, Narko karteli | Al Jazeera Balkans\nMeksički karteli 'gori od ISIL-a'\nPorodice ubijenih traže intervenciju SAD-a kako bi se uništili narko karteli.\nViše od 250.000 Meksikanaca je ubijeno u rastućem nasilju koje je zahvatilo zemlju od 2007.EPA\nLjutiti srodnici devet američkih državljana masakriranih na teritoriji kriminalnih organizacija u sjevernom Meksiku pozvali su vladu da prihvati američku pomoć da unište narko kartele, za koje je jedna ožalošćena članica porodice rekla da su "loši ili gori od grupe Islamska država Irak i Levant (ISIL)", prenosi Reuters.\nSahrane tri majke i šestero djece su se održale u Meksiku u četvrtak nakon što je vlada saopćila da su se našli u razmjeni vatre tokom sukoba za teritoriju između kartela Juarez i njihovih rivala iz kartela Sinaloa u ponedjeljak.\nŽrtve su članovi tri porodice s dvojnim američko-meksičkim državljanstvom, članovi mormonskih zajednica osnovanih u sjevernom Meksiku prije nekoliko decenija, a porodica i prijatelji ubijenih su prevalili hiljade kilometara kako bi im odali posljednju počast.\nTuga i bijes su zahvatili ožalošćene rođake, a neki su pozvali meksičkog čelnika Andresa Manuela Lopeza Obradora da prihvati ponudu američkog predsjednika Donalda Trumpa da razbije bande.\n"Zaista vjerujem da su karteli u Meksiku prešli na drugi nivo varvarizma, da su loši ili gori od ISIL-a. ISIL ima ideologiju", rekla je Rosa LeBaron (65), čiji rođaci, nećaci i nećakinje su ubijeni u napadima. "Ovi sicariosi (ubice), zbog čega to rade? Zbog pohlepe i čistog zla".\nOna je rekla da bi Meksiko trebao da pređe preko ponosa i da prihvati vanjsku pomoć od susjedne zemlje ili međunarodne koalicije, poput Ujedinjenih naroda, kako bi iskorijenili kartele.\n"Ovo je van razuma, živimo kao da smo u Afganistanu, 100-injak kilometara od američke granice", rekla je LeBaron.\nViše od 250.000 Meksikanaca je ubijeno u rastućem nasilju koje je zahvatilo zemlju od 2007, a mnogi od njih su žrtve nasilja povezanog s drogom.\n"Moraju izbrisati ove negativce iz Meksika baš poput koalicije koja ide u Siriju i na takva mjesta".\nJulian LeBaron, još jedan rođak žrtava i lokalni aktivist, rekao da je da bi objeručke prihvatio vanjsku pomoć da se pronađu ubice, dodavši da ne misli da je meksička vlada u stanju da zaustavi nasilje i nekažnjavanje.\n"Ako Sjedinjene Američke Države ili Kanada ponude da nam pomognu, ili ako nam vanzemaljci ponude da nam pomognu, naravno da ćemo to prihvatiti", rekao je on lokalnoj informativnoj stanici Uno TV. "Institucije su korumpirane, trule su do srži".\nPredsjednik Lopez Obrador je kazao da vjeruje da Meksiko može riješiti svoje sigurnosne probleme bez strane "intervencije", ali je također otvorio vrata za saradnju sa FBI, dok god nije narušen nacionalni suverenitet zemlje.\nOdbojnost i ogorčenje\nPokolj žena i djece u njihovim automobilima na zabačenom zemljanom putu na graničnoj državi Sonora je izazvao odbojnost i ogorčenje u Sjedinjenim Američkim Državama dok se Trump priprema za kampanju za reizbor u 2020. godini.\nJedan republikanski senator, Josh Hawley iz Missourija, reagirao je na Twitteru kazavši da SAD treba uvesti sankcije meksičkim zvaničnicima "koji neće da se suprotstave kartelima".\nRepublikanski senator Tom Cotton iz Arkansasa kazao je ranije ove sedmice za Fox News da "jedino što može da suzbije metke jeste više i veći meci", sugerirajući da bi SAD možda morao da intervenira.\nUbistva dolaze nakon masovnih pucnjava koje stvaraju rastući pritisak na Lopeza Obradora da ispuni obećanja iz kampanja 2018, da će okončati višegodišnje nasilje.\nMeđutim, on je odbio da zauzme čvršći stav sa bandama, umjesto toga provodeći strategiju nesukobljavanja koju on naziva "zagrljaji, a ne meci", te tvrdi da može okončati nasilje posvećujući pažnju ključnim uzrocima kriminala kao što su siromaštvo i nezaposlenost.\nAdrian LeBaron, čija kćerka i unuci su ubijeni u napadu, podržao je stavove nekoliko drugih rođaka, koji su kazali da imaju malo povjerenja u meksički pravosudni sistem i saveznu vladi, ali da se još nadaju da će zemlja suočiti sa izazovom.\n"Volim Meksiko i ovo se desilo u Meksiko i ova djeca su Meksikanci", rekao je on. "FBI, cijeli svijet, gore do želje da nešto učine, ali to ne bi bilo uredu… mi bismo trebali da budemo u stanju da to učinimo".\nTri žene i šestero djece ubijeni iz zasjede


San Antonio deklasirao Milvoki, Ratnici nadigrali Jutu – Navijaci Srbija\nKraj jedne ere: Ludogorec se oprašta od Mocija i Đakova\nHome > Košarka > San Antonio deklasirao Milvoki, Ratnici nadigrali Jutu\nVeć od starta meča domaćinima je sve polazilo za rukom i nije bilo dileme o pobedniku, pa su na kraju uz ubedljivu pobedu i rekord tima, čak šestorica igrača imala dvocifren šuterski učinak.\nNajefikasniji je bio Demar Derozan sa 23 poena, a pratili su ga Dejonte Mari sa 21, Keldon Džonson i Peti Mils sa po 20, Loni Voker i Rudi Gej sa po 19 postignutih poena.\nSan Antonio je tako ubedljivo došao do tek druge pobede u poslednjih osam otakmica i prekinuo pobedničku seriju Milvokija kome nije pomogla ni dobra efikasnost Janisa Adetokumba koji je ubacio 28 poena ni Krisa Midltona koji je meš završio sa 20 postignutih koševa.\nNa svom terenu slavila je i Atlanta u duelu sa Vašingtonom sa 125:124 došavši do pobede u dramatičnoj završnici u kojoj je Rasel Vestbruk bio tragičar meča što mu je sigurno pokvarilo raspoloženje iako je odigrao još jednu rekordersku partiju za svoj tim.\nGolden stejt je na svom terenu bio siguran i nadigrao Jutu,vodeću ekipu Zapadne konferencije, sa 119:116, a opet ih je predvodio Stef Kari.\nKari je meč završio sa 36 poena, a odlično su ga pratili Džordan Pol sa 20 i Bazmor sa 19 poena.\nPri tome je Džordan Pol postigao i nesvakidašnji pogodak šutom sa više od pola terena!\nSve to je uspešno anuliralo fantastičan učinak Džordana Klarksona na drugoj strani koji je meč završio kao najefikasniji igrač sa čak 41 postignutim poenom.\nNa gostovanju je slavila Indijana nadigravši Klivlend sa 111:102, uz odličnu igru Domantasa Sabonisa koji je meč završio sa dvostrukim dvocifrenim učinkom od 21 poena i 20 skokova uz devet asistencija.


Iako je Služba u Palati RS-a odbila da to učini na predviđeni način, uz tvrdnju da nemam ustavne nadležnosti za to, svjestan tih okolnosti upravo i insistiram da se Narodna skupština RS-a očituje da li je ovo u skladu s procedurom ili ne. Ako Narodna skupština RS-a kaže da to nije u skladu s procedurom, tražit ću od kluba poslanika Koalicije „Domovina“ u parlamentu RS-a da predlože na usvajanje ovu rezoluciju – rekao je Salkić za Fenu.\n-Procedura i nadležnosti su samo izgovor da ta rezolucija ne dođe pred poslanike Narodne skupštine RS-a i da se ne bi oni morali izjasniti protiv – uvjeren je entitetaki predsjednik.\n-Izglasavanjem teksta rezolucije o osudi zločina genocida u Srebrenici jasno bi se pokazalo opredjeljenje Narodne skupštine RS-a da gradi trajni mir i da podržava aktivan rad istražnih i pravosudnih organa na procesuiranju osumnjičenih za genocid i ratne zločine – navedeno je u tom dokumentu.\n-Za izgradnju demokratskog entiteta i države, gdje će svi narodi i građani biti ravnopravni, bez obzira na naciju i vjeru, nužno je osuditi sve ratne zločine i opredijeliti se za mir, stabilnost, povjerenje i prosperitet u Evropskoj uniji – navodi Salkić u ovom dokumentu.\n-Usvajanjem ove rezolucije poslanici bi iskazali senzibilitet i solidarnost prema svim žrtvama genocida u Srebrenici i svim žrtvama ratnih zločina, kao i prema preživjelim članovima njihovih porodica – naglašava se u predloženoj rezoluciji u koju je Fena imala uvid.